Nabil Mahir, Ayda Jebat Mengaku Bercinta

Sering memuat naik gambar bersama di Instagram, nampaknya teka-teki mengenai hubungan pengacara Nabil Mahir dan Ayda Jebat akhirnya terjawab apabila kedua-keduanya mengaku kini sedang hangat bercinta.

Malah, Nabil akui mereka juga sudah pun bertemu dengan keluarga masing-masing. Namun, Nabil berkata hubungan mereka masih baru dan belum merancang untuk ke peringkat lebih serius.

“Sebenarnya kami sedang mengenali hati budi masing-masing. Keluarga pun dah jumpa, kita orang pun dah betul-betul rapat. Perasaan itu ada. Apa yang saya boleh cakap, kami lebih daripada kawan. Bercintalah. Cuma kami tak mahu tergesa-gesa.

“Setakat ini saya tak dapat nak nyatakan tarikh rasmi bercinta sebab tak sedar bila kami bercinta, semua ini datang sendiri.

“Saya sudah berumur 31 tahun dan ada perancangan untuk menamatkan zaman bujang. Cuma kami belum ada persetujuan lagi untuk menetapkan tarikh perkawhinan, harap semua doakan yang terbaik,” katanya kepada mStar Online.

Sementara itu, Ayda mengakui kehadiran Nabil menjadikan dirinya seorang manusia lebih baik daripada sebelumnya. Ujarnya lagi, itu juga antara satu sebab mengapa dia berkawan dengan Nabil.

“Kalau orang cakap kenapa saya kawan dengan dia? Salah satu sebab kerana dia buat saya jadi manusia lebih baik daripada sebelum ini,” katanya.


Nazim Othman Suka Menyanyi, Terkilan Suara Asyik Dikecam

Pasti ramai tahu, Nazim Othman sering berkongsikan video nyanyiannya bersama pelakon Fatin Afeefa. Malah, baru-baru ini Nazim ada memuat naik video berduet dengan penyanyi berbakat besar, Idayu menyanyikan lagu ‘Timeless’.

Menerusi perkongsian di Instagram, Nazim meluahkan rasa terkilan dan penat apabila suaranya sering dikecam netizen meskipun dia sangat suka menyanyi.

BACA: Nazim Othman Enggan Jadi Watak Kedua Jika Hero Tak Semenggah

Apa petua nak kasi suara merdu ek? Penat la asyik kena kecam je… tapi I suka nyanyi. Mungkin I cuma boleh nyanyi masa shower je kot? Eh? ??? Help me @erniezakri help help ?

A post shared by  nazimothman (@nazimothman) on Nov 27, 2019 at 5:42am PST

Nazim turut bertanyakan kepada netizen bagaimana untuk merdukan suara serta meminta pertolongan daripada penyanyi Ernie Zakri. Luahannya itu mendapat perhatian Ernie yang memberikannya sokongan untuk teruskan minatnya dalam nyanyian.

Malah, Ernie turut mengajak Nazim untuk belajar vokal dengannya. Diruangan komen, rata-rata netizen dan rakan artis memberikan kata-kata semangat kepada Nazim serta memuji Nazim memiliki suara yang sedap


Da’i Farhan Buat Laporan Polis, Saman Rakan Baik Isteri

Kontroversi rumah tangga Da’i Nik Ahmad Farhan hangat diperkatakan apabila muncul surat terbuka daripada seorang individu yang merupakan rakan baik isteri pertamanya mendakwa pendakwah itu berkahwin dengan janda anak lapan secara senyap-senyap dan tidak diredhai.

Susulan itu, Da’i Farhan membuat laporan polis dan tuntutan saman terhadap individu tersebut. Malah, beberapa individu lain bakal diambil tindakan undang-undang kerana didakwa menyebarkan fitnah terhadap dirinya.

Menurut Da’i Farhan, dia telah pun membuat dua laporan polis untuk tindakan selanjutnya. Menerusi entri itu, Da’i Farhan turut meluahkan rasa syukur serta meninggalkan peribahasa ‘terlajak perahu boleh di undur, terlajak kata dapat mudarat’.

Dalam pada itu, Da’i Farhan berharap semoga apa yang berlaku dapat dijadikan pengajaran buat semua netizen agar menggunakan media sosial secara berhemah dan tidak menyebarkan fitnah tanpa mengetahui kesahihannya.

Terdahulu, Da’i Farhan tampil menjelaskan dakwaan individu yang juga merupakan rakan baik isterinya kerana mahu membalas dendam dan tidak boleh menerima isterinya reda untuk hidup bermadu.


“Saya Berlakon Bukan Sebab Duit, Tak Nak Kaya Raya”

Meskipun sudah beberapa kali memenangi anugerah Pelakon Wanita Terbaik,  Nabila Huda berkata dia tidak akan menaikkan harga bayaran untuk membintangi sesebuah drama atau filem.

Mula berlakon seawal usia 17 tahun, Nabila berkata dia menceburi bidang lakonan kerana minat dan bukan untuk duit semata-mata mahupun menjadi kaya raya. Ujarnya, cukuplah jika bakat lakonannya dihargai.

“Pendapat saya, tak perlu guna kejayaan yang telah dicapai untuk naikkan bayaran dalam lakonan. Cukup kalau orang boleh hargai segala usaha saya.

“Kalau produksi offer say bajet lebih rendah, saya akan beritahu dia harga saya kerana kebiasaannya saya akan minta duit lebih untuk wardrobe saya.

“Saya bekerja bukan sebab saya nak duit, saya tak nak duit dan saya tak nak kaya raya pun. Saya gembira dengan kehidupan saya yang sederhana ini. Percayalah, hidup bersederhana adalah lebih baik daripada kaya-raya,” katanya kepada mStar Online.

Dalam pada itu, Abil mengakui dia lebih selesa melakonkan watak yang agak berat kerana sangat sesuai dengan jiwanya. Malah, watak berat akan membuatkan dia berasa lebih puas dan berbaloi dengan bayarannya.


Kongsi Kekejaman Israel, Que Haidar Dikritik Tak Cukup Islamik

Baru-baru ini, pelakon Que Haidar ada berkongsikan video mengenai kesengsaraan di bumi Palestin dan Syria serta kekejaman Isral menerusi Instagram miliknya.

Bagaimanapun, ada sahaja netizen yang kurang senang dengan perkongsian Que itu serta menyifatkan pelakon itu tidak layak bercakap tentang kesengsaraan rakyat di negara berkenaan memandangkan dia tidak cukup Islamik.

Allahuakbar.. beginilah keadaan di Syria.. Posted @withrepost • @syriacaremalaysia Serangan yang amat dahsyat dikenankan di kem pelarian ini menyebabkan lebih 20 orang terbunuh. Jumlah mangsa yang terkorban masih dalam pengiraan. Hasbunallahu wa ni'mal wakeel. #syriacaremedia #savesyria #savesyrianchildren

A post shared by  Tengku Iskhan Shah Tg. Haidar (@the_haidars) on Nov 20, 2019 at 10:50pm PST

Malah, individu berkenaan turut mengkritik gaya hidup Que dan keluarganya yang lebih ke arah Barat. Kata individu itu lagi, adalah lebih baik jika perbetulkan dahulu keluarga dan isteri sebelum bercakap mengenai hal agama.

Tidak hanya berdiam diri, Que membidas komen biadap netizen itu dengan mengatakan ini tentang hak asasi manusia. Que turut memerli individu tersebut dengan mengatakan adakah seseorang itu perlu menjadi seorang ustaz baru boleh ada sifat kemanusiaan.

Dalam pada itu, di ruangan komen rata-rata netizen memberikan semangat kepada Que untuk meneruskan perjuangan serta tidak mengendahkan individu yang negatif yang hanya tidak suka melihat orang lain melakukan kebaikan.


Jom Bawa Keluarga Anda Ke Macao Sempena Cuti Sekolah!

Masih mencari lokasi percutian menarik untuk bawa keluarga anda hujung tahun ini? Lupakan destinasi Eropah yang boleh menelan belanja yang besar dan pilihlah Macao yang terkenal dengan tarikan hebat buat semua ahli keluarga — boleh juga belanja besar dengan membeli belah di sana.

Macao memang terkenal sebagai destinasi pelancongan di serata dunia dengan tarikan menarik yang tanpa henti selain aktiviti outdoor yang berlangsung sepanjang tahun. Keluarga anda tidak akan bosan apabila menghabiskan cuti di Macao.

Anda boleh menempah tiket penerbangan ke Macao melalui AirAsia yang mempunyai 21 penerbangan dari Kuala Lumpur dan 4 penerbangan dari Kota Kinabalu terus ke Macao International Airport setiap minggu. Tempah sekarang hingga 1 Disember 2019 dan nikmati tambang rendah sehala bermula dari RM229 untuk harga Ahli BIG dan anda boleh terbang dari sekarang hingga 26 April 2020.

Menganjak masuk ke bulan Disember, Macao sekali lagi akan menganjurkan acara tahunan Macao Light Festival atau Pesta Cahaya Macao yang akan berlangsung sepanjang bulan terakhir tahun ini.

Macao Light Festival tahun ini menyaksikan lebih banyak lokasi tumpuan ramai bakal dilimpahi cahaya lampu berwarna warni dan lebih menarik untuk sesi portrait bersama keluarga dan selfie dengan yang tersayang.

Jika mencari aktiviti luar ketika siang, kami cadangkan untuk melawat Taipa Village yang menyajikan pengalaman berbeza buat semua ahli keluarga. Taipa Village memberikan anda pengalaman merasai suasana Macao sebenar dengan barisan lokasi budaya, makanan dan gaya hidup untuk anda nikmati.

Habiskan satu hari meronda sekitar Taipa Village untuk satu pengalaman baru yang semua ahli keluarga tidak akan lupakan.

Dalam masa yang sama, boleh singgah ke Taipa House atau Rumah Taipa yag menonjolkan gaya seni bina Portugis yang menawan terletak di sepanjang jalan Avenida da Praia, bersama dengan kejiranan gereja Our Lady of Charmel dan taman yang terdiri daripada landskap indah di mana lima buah rumah hijau terserlah sebagai destinasi paling simbolik di Macao hari ini.

Macao tidak kurang hebat juga jika anda semua mahukan tarikan indoor. TeamLab di The Venetian yang akan dibuka pada Februari 2020 tawarkan pengalaman seni visual yang paling hebat menggabungkan manusia dan alam semulajadi sebagai elemen seni tidak terpisah.

Kanak kanak pasti suka bermain dengan seni yang ada di TeamLab, malah ibu bapa juga boleh menikmati pameran seni visual paling canggih dan diminati di Asia ini.

Macao Science Centre pula memberikan peluang kepada kanak-kanak juga orang dewasa untuk meneroka ilmu dan fenomena sains dalam suasana santai dan menghiburkan. Pelbagai pertunjukkan dan pameran khas dirancang di Macao Science Centre sepanjang tahun.

Jangan dilupakan juga Legend Heroes Park yang merupakan tarikan terbaru di Studio City, sebuah resort bertemakan filem yang popular di Macao. Pelbagai aktiviti boleh anda lakukan bersama keluarga di sini termasuklah semua pengalaman Virtual Reality (VR) yang hebat!

Jika anda mencari sesuatu yang lebih interaktif, Planet J di Cotai Central menawarkan pengalaman bermain Live Action Role Play (LARP) dengan pelbagai watak menarik dan permainan yang mencabar minda.

Penat meneroka pelbagai destinasi hebat di Macao, pastilah mahu mengisi perut dengan makanan yang sedap bukan? Jangan risau, Macao turut mempunyai pelbagai restorna yang menyajikan makanan Halal untuk anda semua.

Plihan kami pastilah Dong Lai Shun Muslim Restaurant yang diktiraf Halal dan menghidangkan hot pot dengan pelbagai pilihan hidangan. Peluang anda untuk menikmati citarasa tempatan di tempat yang dijamin Halal.

Anda boleh pilih pelbagai lagi restoran Halal lain di Macao yang tersenarai di laman web rasmi Macao Tourism.

Jadi tunggu apa lagi, tempah tiket penerbangan untuk seisi keluarga anda ke Macao hari ini di AirAsia dan jangan ketinggalan harga tiket istimewa untuk ahli BIG dengan log masuk ke akaun anda di airasia.com.


Video Mirip Chacha Maembong Berbikini Di Bali Tersebar?

Sejak semalam tular di media sosial satu video memaparkan seorang gadis dikatakan mirip pelakon Chacha Maembong sedang sakan berjoget dipercayai di Bali bersama rakan-rakannya.

Gadis mirip Chacha Maembong itu dilihat memakai bikini berwarna oren di dalam video tersebut ternyata mengejutkan ramai netizen.

Difahamkan, video tersebut dikongsikan oleh rakan kepada gadis mirip Chacha di Insta Story. Bagaimanapun, tidak dapat dipastikan kesahihan sama ada benarkah gadis itu adalah pelakon tersebut atau mempunyai wajah mirip.

Apa pun kita nantikan saja penjelasan daripada Chacha Maembong sendiri berkenaan video tular itu.


Rayuan Ditolak, Farid Kamil Dipenjara 9 Bulan

Pelakon dan pengarah, Datuk Farid Kamil, terpaksa merengkok dalam penjara sejak Khamis lalu, selepas rayuannya untuk mengetepikan hukuman penjara selama sembilan bulan ditolak Mahkamah Tinggi Shah Alam, semalam.

Memetik laporan BH Online, suami kepada Datin Diana Danielle dijatuhi hukuman penjara sembilan bulan selepas disabitkan dengan kesalahan dadah.

Hakim Mahkamah Tinggi, Datuk Ab Karim Ab Rahman dalam penghakimannya menolak rayuana tertuduh sebaliknya mengekalkan keputusan dibuat Mahkamah Majistret Petaling Jaya pada Mei lalu.

Ketika prosiding rayuan di Mahkamah Tinggi Shah Alam itu berlangsung, Farid Kamil, dilaporkan hadir bersendirian tanpa ditemani ahli keluarga dengan menunggang motosikal.

Pada Mei lalu, Farid dijatuhkan hukuman penjara sembilan bulan selepas disabitkan dengan kesalahan mengguna dadah jenis ganja Tetra Hydrocannibol (THC), tahun lalu.

Bagaimanapun, selepas 35 hari menjalani hukuman di Penjara Kajang, Ab Karim membenarkan penangguhan hukuman terbabit selepas permohonan rayuan difailkan pelakon berkenaan.

Mengikut pertuduhan, Farid didakwa menggunakan dadah pada jam 4.30 petang di Pejabat Narkotik Petaling Jaya, dalam Daerah Petaling Jaya, pada 11 Januari 2018.


Telefon Pintar Ini Akan Memberi Makna Yang Lebih Besar Dalam Hidup Anda, Memang Hebat!

Bila bercakap soal telefon pintar ketika ini, biasanya ramai inginkan telefon pintar yang serba canggih, hebat dan nampak elegan luar dalam. Ramai juga yang mahukan telefon yang besar dari segala segi — daripada saiz sehinggalah kepada kapasiti storan.

Jangan risau jika anda mahukan semuanya BIG BIG BIG kerana kini ada telefon pintar yang akan penuhi keinginan dan memberikan makna dalam hidup anda. Telefon pintar apa yang kami maksudkan?

HONOR baru sahaja melancarkan HONOR 9X yang bakal kembali menjadi kegilaan ramai dengan keupayaan besar yang dimiliki. Didatangi dengan rekabentuk menawan dan elegan yang pasti akan membuatkan ramai jatuh hati. Tapi, apa sebenarnya yang BIG BIG BIG dengan telefon pintar ini?

HONOR 9X datang dengan skrin bersaiz 6.59inci yang cukup besar untuk kepuasan anda menonton filem, bermain game kegemaran, selfie dan banyak lagi. Lebih menarik, skrin dengan teknologi Fullview Display ini tidak mempunyai sebarang takuk yang menjadi gangguan pada telefon pintar lain. Anda boleh nikmati skrin sebesar muka ini sepuasnya untuk apa sahaja aktiviti.

Dengan kemara yang hebat dan menawan, pasti anda tidak mahu terbatas dengan kapasiti storan HONOR 9X bukan? Berita baik untuk semua, HONOR 9X hadir dengan kapasiti storan sehingga 128GB dan jika tidak cukup juga anda boleh tambah memori kad sehingga 512GB.

Dengan kapasiti storan yang besar, rakam sahaja semua memori anda tanpa rasa ragu-ragu dan biarkan HONOR 9X dipenuhi memori indah dan momen besar dalam hidup anda.

Siapa lagi perlu bawa powerbank yang berat apabila keluar rumah? Dengan HONOR 9X yang tawarkan kapasiti bateri 4,000mAh anda tidak perlu lagi risau kehabisan bateri kerana ianya mampu bertahan lama. Katakan selamat tinggal kepada powerbank dan nikmati kuasa berpanjangan dengan bateri besar HONOR 9X.

Satu kelainan besar pada HONOR 9X ini adalah sistem kamera selfie yang akan pop up ke atas apabila anda memilih untuk berselfie. Dengan kamera resolusi 16megapiksel, memang selfie anda tidak akan ada cacat cela — sentiasa bersedia untuk momen besar dalam hidup anda.

HONOR 9X juga dilengkapi dengan tetapan 3 kamera di belakang yang memberikan anda kebebasan untuk merakam momen penting dalam hidup. Hadir dengan kamera utama 48megapiksel dan kamera ultra-lebar 8MP, anda tidak akan terlepas untuk merakam gambar yang besar untuk kenangan. Fuh!

Berminat dengan HONOR 9X yang serba besar fungsinya? HONOR 9X akan mula dijual di Malaysia melalui atas talian (online) termasuk laman rasmi Hihonor, kedai rasmi HONOR dan pengedar rasmi HONOR di seluruh Malaysia pada 28 November ini.

HONOR 9X akan dijual dengan harga hanya RM999 — sangat berbaloi dengan semua spesifikasi yang kami sebutkan di atas. Bukan itu sahaja, jika anda membeli HONOR 9X secara online di Lazada dan Shopee, ada tawaran menarik untuk anda semua.

Sekiranya anda membeli HONOR 9X di kedai atas talian Hihonor, anda hanya perlu menambah RM0.99 sahaja untuk mendapatkan HONOR Sport Pro, atau sekotak hadiah dengan HONOR Band 5 Sport.

Manakala, sekiranya anda membeli melalui laman Shopee, anda berpeluang untuk menerima sekotak hadiah, HONOR Band 5 Sport, dan PWP pada harga RM199 sahaja untuk HONOR Sport Pro bermula 28 November hingga 1 December.

Namun, pada 29 November hingga 1 December pula, anda berpeluang untuk menerima hadiah yang sama sekiranya membeli HONOR 9X di kedai fizikal rasmi HONOR. Jadi, jangan lepaskan peluang untuk mendapatkan hadiah hadiah ini sementara stok masih ada.

Untuk maklumat lanjut, anda boleh layari laman web rasmi HONOR sekarang


Wawa Zainal, Aeril Zafrel Bakal Timang Anak Perempuan

Bakal menimang cahaya mata ketiga awal bulan depan, Wawa Zainal mendedahkan dia bakal melahirkan bayi perempuan. Wawa memberitahu dia dan suami, Aeril Zafrel sudah pun memilih nama anak mereka iaitu Ayasoffya.

Menurut Wawa, nama anaknya itu bersempena dengan nama sebuah masjid bersejarah di Turki. Wawa berkata dia sangat kagum dengan seni bina masjid itu yang sangat cantik sehingga menamakan anaknya sempena masjid tersebut.

“Sejujurnya tak banyak sangat persiapan yang kami buat sebab lebih sibuk dengan persiapan produk.

“Kami namakan bayi ini Ayasoffya sempena nama masjid berwarna biru ketika melancong di Turki. Seni bina itu sangat cantik, jadi kami buat keputusan untuk namakan dia Ayasoffya,” katanya kepada mStar Online.

Dalam pada itu, Wawa berkata dia tidak menyangka meskipu sedang sarat mengandung dia masih mampu menguruskan peniagaan kosmetiknya. Malah, rezekinya semakin mecurah-curah ketika hamil anak ketiganya.

“Alhamdulillah, kandungan kali ini saya dikurniakan kudrat yang kuat sebab walaupun dah terlalu sarat saya masih mampu menguruskan perniagaan kami. Saya percaya setiap anak itu ada rezeki masing-masing,” katanya.

Tahniah kami ucapkan. Diharap ibu dan anak berada dalam keadaan sihat dan semoga proses bersalin dipermudahkan.


Ayda Jebat Terima Mesej Dari Perempuan Ajak Couple

Pasti ramai yang terkejut dengan penampilan terbaru Ayda Jebat tampil berambut pendek demi menjayakan watak drama lakonan terbarunya saja memulakan penggambaran. Ramai yang memuji penampilan barunya itu yang kena dengan bentuk wajahnya.

Bagaimanapun, perkongsian terbaru Ayda Jebat menjadi perhatian apabila pelakon dan penyanyi itu mendedahkan menerima banyak mesej peribadi daripada peminat perempuan yang mengajaknya menjalinkan hubungan.

Menerusi entri itu, Ayda turut meminta peminat perempuan diluar sana supaya berhenti menghantar mesej peribadi kepadanya.

Diruangan komen, ramai yang berkata Ayda kelihatan kacak dan handsome. Malah ada netizen mengatakan, mereka terhibur apabila membaca komen ada perempuan yang mengajak Ayda Jebat ‘couple’.

Tidak kurang juga ada yang bertanyakan kepada Ayda benarkan bahawa ramai perempuan menghantar mesej peribadi kepadanya dan perkara itu diakui oleh Ayda sendiri.


Sumber Istana Dakwa 2 Kali Rihana Oksana Tolak Ujian DNA

Awal November lalu, bekas Ratu Cantik Rusia, Rihana Oksana mengotakan janjinya dengan memuat naik beberapa foto wajah anak sulungnya di akaun Instagram miliknya selepas hampir lima bulan berahsia.

Sebelum ini, sumber didakwa daripada Istana Kelantan menafikan bahawa wajah Tengku Leon seiras dengan Sultan Muhammad V. Sumber itu juga memberitahu iras wajah sahaja tidak membuktikan siapakah bapa kandung bayi tersebut.

Terbaru, sumber Istana memberitahu Daily Mail UK melaporkan bahawa Rihana enggan melakukan ujian DNA seperti yang dikhendaki Sultan Muhammad V dan bukan sebaliknya.

Sumber itu mendakwa, dua kali Rihana menolak untuk menjalankan ujian DNA sekaligus membuatkan peguam Sultan Kelantan mempersoalkan bapa kepada bayi tersebut.

“Mungkin Rihana ragu-ragu siapa bapa kandung bayi itu, sebab itu dia tunggu bagaimana rupanya sebelum membuat ujian DNA. Penolakan Rihana menyebabkan keraguan di pihak Sultan,” kata sumber Istana.

Bagaimanapun, Rihana menolak dakwaan sumber Istana itu serta menunjukkan bukti kepada Daily Mail, dimana selepas seminggu Ismail Leon dilahirkan, dia ada menghantar mesej peribadi berserta gambar bayi kepada Sultan Kelantan melalui emel bertarikh 28 Mei.

“Ini beberapa gambar Leon, menyerupai kamu. Tetapi, kalau kamu masih ragu-ragu saya bersedia untuk buat ujian DNA.

“Anak lelaki kita lahir pada bulan Ramadan, jadi saya maafkan kamu dan berterima kasih kerana memberikan Leon dalam hidup saya. Saya tak tahu kenapa kamu tiba-tiba berubah, tapi jika saya ada buat salah mohon maafkan saya

“Demi bayi kita, jangan hantar peguam untuk berunding, saya bukan musuh,” tulisnya.

Terdahulu,  sumber yang didakwa dari Istana itumemberitahu Baginda merasakan perkahwian dengan Rihana adalah satu kesilapan besar. Malah, sumber mengatakan dakwaan baginda menangis terharu mendengar perkhabaran kehamilan adalah cerita karut.


Tiada Hadiah Untuk Ameena, Netizen Persoal Aliff Syukri & Isteri

Baru-baru ini, usahawan kosmetik terkenal Datuk Seri Aliff Syukri dan isteri, Datin Nur Shahida mengadakan sambutan hari lahir untuk ketiga-tiga anak mereka iaitu Qadejah, Ibraheem dan Ameena.

Menerusi Insta Story, Shahida turut berkongsian video di mana suaminya memberikan hadiah kepada Ammar, Baem dan Cess namun tidak pula kepada Ameena. Susulan itu, ramai yang mempersoalkan layanan pasangan itu terhadap anak angkat mereka.

Geram dengan persoalan netizen, Shahida pantas menjelaskan mengenai perkara itu dimana Ameena masih lagi kecil dan ketiga-ketiga anaknya juga baru merasa menerima hadiah apabila umur mencecah 8 tahun.

Jelas Shahida lagi, anaknya Yusof juga tidak pernah menerima apa-apa hadiah pada majlis hari jadinya yang lalu. Malah, Shahida turut bertanyakan kepada netizen adakah dia perlu melayan Ameena lebih dari anak kandungnya sendiri baru mereka puas hati.

Shahida turut memerli netizen supaya lebih kasihankan kanak-kanak di Syria yang hidup lebih susah serta serba kekurangan berbanding Ameena yang segalanya sudah mencukupi.


Isteri Pertama Da’i Farhan Akui Kecewa Namun Redha

Kemelut rumah tangga Da’i Nik Ahmad Farhan hangat diperkatakan apabila muncul surat terbuka daripada seorang individu mengenai pendedahan pendakwah tersebut yang sudah berkahwin lagi dengan seorang janda anak lapan.

Susulan itu, Da’i Farhan tampil menjelaskan dakwaan individu tersebut yang juga merupakan rakan baik isterinya kerana mahu membalas dendam dan tidak boleh menerima isterinya reda untuk hidup bermadu.

Meskipun Da’i Farhan sudah pun membuat penjelasan, namun masih ramai yang mengecam pendakwah tersebut. Akhirnya, isteri pertama Da’i Farhan iaitu Fatin Nur Ain tampil menjelaskan segala kekusutan berlaku menerusi kenyataan di Facebook.

Kini sedang sarat hamil anak kedua, Fatin memberitahu suaminya pernah memaklumkan lebih awal hasratnya untuk berkahwin lagi. Bagaimanapun, akad nikah yang diadakan di Mekah diketahui daripada ibu mertuanya.

Fatin memberitahu dia akui kecewa dengan tindakan suaminya itu dan pada awalnya redha dalam paksa. Namun, Fatin berkata dia kini dapat melaluinya dengan baik serta diberikan kekuatan di atas ujian tersebut.

Ujarnya lagi, perkara itu sudah dua bulan berlalu, malah dia dan madu sudah pun bertemu empat mata bagi membincangkan hal rumah tangga mereka bersama.

Dalam pada itu, Fatin berkata dia akui terkejut serta tidak menjangkakan surat terbuka daripada rakannya itu. Fatin juga mengakui pernah meluahkan masalah kepada rakannya itu kerana ketika itu berada dalam keadaan tertekan dan memelukan teman untuk mendengar luahan hati.

Fatin juga menyeru kepada semua pihak agar menghentikan segala tohmahan dan fitnah kepada mereka sekeluarga serta menerima keputusannya yang akur untuk berpoligami meskipun ramai yang tidak boleh menerima hakikat di atas penerimannya itu.


“Mungkin Kerana Dendam Sampai Viralkan Perkara Fitnah”

Sejak semalam hangat diperkatakan mengenai juara rancangan dakwah Da’i musim kedua, Da’i Nik Ahmad Farhan apabila seorang individu mendakwa pendakwah itu berkahwin kali kedua secara senyap-senyap dengan janda anak 8 tanpa pengetahuan isterinya.

Tampil membuka mulut mengenai dakwaan berkenaan, Da’i Farhan berkata individu tersebut yang juga merupakan rakan baik isterinya berbuat demikian kerana mahu membalas dendam dan tidak boleh menerima isterinya reda untuk hidup bermadu.

BACA: Da’i Farhan Kahwin Janda Anak 8, Isteri Pertama Tak Redha?

“Astaghfirullah, mungkin kerana dendam saya tak izin isteri ambil ASB Financing CIMB dengan dia, tak izin isteri beli rumah dengan dia, tak boleh melihat isteri saya terima hakikat hidup bermadu menyebabkan dia meroyan dgn viralkan perkara fitnah yg telah berlalu.

“Moga gambar WhatsApp isteri saya dengan dia pada 1 Nov yang lalu menjawab segala fitnah yang dia viralkan,” tulisnya di Instagram.

Menerusi perkongsian itu, Da’i Farhan turut memuat naik paparan skrin perbualan dimana isterinya meminta maaf kerana membuka aib suami sendiri kepada orang lain.

Dalam pada itu, Da’i Farhan turut memberikan nasihat mengenai bahaya tentang fitnah dan penyokong kepada fitnah tersebut.

Terdahulu, Da’i Farhan mendedahkan sudah bernikah kali kedua dengan seorang janda anak lapan di Tanah Suci Mekah. Da’i Farhan turut berterima kasih kepada isteri pertamanya yang tabah dan kuat menerima hakikat tersebut.

Kemudian tular surat terbuka dari seorang individu mendakwa Da’i Farhan menggunakan dalil agama untuk kepentingan peribadi. Kata individu itu lagi, isteri pertama dapat tahu suami bernikah daripada orang lain bukan dari mulut suami sendiri.


Selepas Berlakon, Haneesya Hanee Bakal Bergelar Penyanyi

Selepas bergelar model dan pelakon, nampaknya Haneesya Hanee bakal melebarkan sayapnya dengan bergelar seorang penyanyi pula. Malah, gadis berusia 19 tahun itu bakal tampil dengan sebuah single baru tidak lama lagi.

Akui pada awalnya tidak yakin untuk menyanyi, Haneesya berharap percubaannya untuk bergelar penyanyi mendapat respon positif daripada peminatnya. Menurut Haneesya lagi, lagu singlenya itu adalah inspirasi daripada kehidupannya sendiri.

“Saya akan tampil dengan lagu duet kolaborasi bersama sebuah band. Buat masa ini, saya tidak boleh kongsikan nama band ini, tunggu sahaja single kami yang akan dilancarkan dalam masa terdekat ini.

“Pada awalnya memang saya tidak yakin untuk menyanyi, namun kumpulan ini beri galakan. Malah, mereka kata lagu ini dihasilkan kerana mereka mendapat inspirasi daripada kisah jatuh bangun saya dalam industri.

“Yang penting lagu yang bakal keluar ini, kami tidak memerli mana-mana pihak termasuk satu kumpulan lain. Bagi saya dalam mencari rezeki, kita janganlah gunakan kejatuhan seseorang sebagai sumber rezeki kita sebab tidak tahu keberkatan rezeki kita jika kita berbuat demikian,” katanya.

Dalam pada itu, Haneesya berkata dia bakal sibuk dengan program Miss Pink Lady Asia (MPLA) yang membariskan model profesional dari seluruh Asia bermula Januari depan. Difahamkan, konsep program tersebut sama seperti America’s Next Top Model.


“Cukup-Cukuplah Dengan Remy Ishak”

Gandingan antara Remy Ishak dan Mira Filzah menerusi beberapa drama dilihat sangat serasi sehinggakan ada peminat terkadang terbawa-bawa dengan drama kesukaan mereka dan mahukan mereka bercinta.

Bagaimanapun, Mira Filzah berkata dia enggan lagi terlalu kerap bergandingan dengan hero kegemaran ramai itu. Jelasnya lagi, dia tetapi tidak mahu peminatnya berpecah gara-gara terpengaruh dengan keserasian mereka berdua.

“Saya tidak pernah cakap tidak tidak mahu lagi bekerjasama dengan Remy, malah saya tidak nafikan, dia antara pelakon lelaki yang hebat.

“Tetapi, pengaruh kedua-dua drama itu sangat kuat menyebabkan peminat sukar menerima saya bergandingan dengan pelakon lain. Ia tentu membimbangkan, terutama apabila melihat peminat saya berpecah.

“Ada pasukan Ben Amir, ada pula pasukan Remy dan terbaru, Ungku Ismail pula terheret sama. Saya tidak mahu perkara ini berlarutan,” katanya kepada BH Online.

Memakai baju warna sama dengan Remy pada malam Anugerah Telenovela 2019, Mira berkata ramai peminat menyangka mereka mempunyai hubungan istimewa sedangkan ianya berlaku secara tidak sengaja.

“Segala gosip mengaitkan saya dengan pelakon lelaki gandingan berpunca daripada peminat. Sebahagian mereka begitu mendesak dan ingin melihat apa yang berlaku dalam drama menjadi realiti.

“Mereka menyangka saya dan Remy mempunyai hubungan istimewa sehinggakan apabila kami secara tidak sengaja menyarung persalinan rona sedondon pada Anugerah Telenovela 2019, baru-baru ini turut dijadikan isu,” katanya.


Aset Cecah RM200 Juta, Shila Amzah Bergelar Jutawan?

Sebut saja nama Shila Amzah, penyanyi itu bukan saja dikenali di Malaysia malah turut mencipta nama di peringkat antarabangsa. Baru-baru ini tular satu dakwaan bahawa penyanyi itu tergolong sebagai artis wanita terkaya di Malaysia.

Dalam satu temu bual bersama stesen radio baru-baru ini, DJ Naz cuba mengorek desas desus mengatakan Shila Amzah telah mengumpul aset ikatakna mencecah USD 50 juta (RM200 juta).

Bagaimanapun, Shila seolah tidak menafikan atau mengiyakan kenyataan bahawa dia meraih kekayaan dalam dunia hiburan sehingga bergelar jutawan.

Menerusi temu bual tersebut, Shila turut berkongsi nasihat untuk berjaya dalam bidang nyanyian perkara paling penting bagi setiap penyanyi adalah perlu meneliti kontrak dan menilai bakat sendiri.

“Masa awak menang Asian Wave, awak menang RM 5 Juta. Dilaporkan kekayaan awak bernilai USD 50 Juta atau RM200 Juta pada 2016, sekaligus menjadikan salah seorang jutawan dalam dunia hiburan. Betul atau tidak kenyataan ini?”

“Tak betul kot, sebab kalau kira aset saya tak sampai kot tahap tu! Betul atau tidak betul juga lah kenyataan tu,” jawab Shila.

Terdahulu, nama Shila Amzah menjadi bualan ramai apabila merupakan satu-satunya selebriti Malaysia tersenarai antara 100 wajah wanita paling cantik di Asia.


Sharnaaz Ahmad Sekat Netizen Berani Komen Gambar Puting

Baru-baru ini, foto yang dimuat naik oleh Sharnaaz Ahmad bersama-sama Shuib Sepahtu di Instagram mendapat perhatian ramai dimana pelakon itu memakai baju ketat berwarna putih sehingga menampakkan puting dadanya.

Menerusi perkongsian tersebut, Sharnaaz memberi amaran bahawa dia tidak akan teragak-agak untuk menyekat netizen yang berani memberikan komen mengenai puting dadanya.

Difahamkan, foto itu diambil di Litar Antarabangsa Sepang ketika menyertai perlumbaan kereta Sepang 1000km Endurance Race 2019.

Diruangan komen, rata-rata netizen terhibur dengan kapsyen pelakon itu dan ramai yang tidak berani meninggalkan komen ‘bukan-bukan’ selepas membaca amaran tersebut. Malah, Sharnaaz memaklumkan ramai netizen yang sudah disekat olehnya dan turut disertai ucapan tahniah.


Da’i Farhan Kahwin Janda Anak 8, Isteri Pertama Tak Redha?

Jika sebelum ini kecoh mengenai Pencetus Ummah Abu yang menceraikan isterinya ketika sarat hamil untuk berkahwin dengan seorang janda, kali ini timbul pula cerita tentang juara rancangan dakwah Da’i musim kedua, Da’i Nik Ahmad Farhan berkahwin lagi.

Menerusi perkongsian di Instagram semalam, Da’i Farhan memaklumkan bahawa dia sudah bernikah kali kedua dengan seorang janda anak lapan di Tanah Suci Mekah. Da’i Farhan turut berterima kasih kepada isteri pertamanya yang tabah dan kuat menerima hakikat tersebut.

Perkongsian itu mendapat pelbagai reaksi daripada netizen yang memuji Da’i Farhan yang sanggup memperisterikan ibu tunggal serta membela nasib mereka anak-beranak.

Bagaimanapun, seorang pengguna Facebook dipercayai rakan kepada isteri pertamanya mendedahkan Da’i Farhan sebenarnya sudah berkahwin secara senyap-senyap beberapa bulan yang lalu tanpa pengetahuan isteri pertama yang kini sedang sarat hamil anak kedua mereka.

Malah, individu itu juga turut mendakwa Da’i Farhan menggunakan dalil agama untuk kepentingan peribadi. Kata individu itu lagi, isteri pertama dapat tahu suami bernikah daripada orang lain bukan dari mulut suami sendiri.

Individu itu turut mendakwa keluarga juga turut kecewa dengan sikap Da’i Farhan serta ibunya juga tidak redha di atas apa yang dilakukan oleh anaknya.

Individu itu turut mendedahkan, janda anak lapan itu merupakan seorang ahli perniagaan dan doktor pakar. Dakwanya lagi, anak-anak wanita tersebut tidak memerlukan sebarang suntikan kewangan daripada Da’i Farhan.

Dalam pada itu, individu itu turut menegaskan bahawa pendedahan itu adalah daripada dirinya sendiri dan bukan ada desakan isteri pertama Da’i Farhan.

Apa pun tidak dapat dipastikan kesahihan dakwaan yang tular itu dan diharap Da’i Farhan dapat tampil memberikan penjelasan lanjut berhubung isu ini.


Ismail Izzani Tak Tinggal Solat Untuk Elak Perkara Negatif

Pernah beberapa kali terpalit kontroversi negatif sebelum ini, penyanyi Ismail Izzani memberitahu dia banyak belajar daripada kesilapan terdahulu dan masih dalam proses memperbaiki diri.

Ismail memberitahu salah satu cara untuk mengelakkan dirinya daripada melakukan perkara negatif adalah dengan menjaga solat. Ujarnya, meskipun masih belum sempurna namun dia percaya bahawa dengan solat mampu mendorongnya menjadi insan lebih baik.

“Nafsu nak buat jahat memang susah kita nak kawal tapi kita kena pandai bahagikan masa dengan benda-benda yang positif. Salah satu cara jangan tinggalkan solat walaupun banyak dugaan tapi saya tetap akan cuba jaga solat.

“Bagi saya, kita kena sentiasa ingat Allah sebab dia ingat kita. Mak saya selalu pesan, ingat solat, bila kita solat mendorong kita buat benda baik. Tidak membawa kita ke arah negatif dan malah tidak terasa nak buat benda-benda jahat,” katanya kepada mStar Online.

Dalam pada itu, Ismail mengakui kesilapan yang terjadi sebelum ini adalah keputusannya sendiri dan dia kini dalam proes belajar untuk membuat keputusan yang betul untuk diri sendiri.

“Kesilapan itu boleh datang dari mana-mana, kita tengah berdiri pun boleh buat silap. Bagi saya, apa yang jadi sebelum ini adalah keputusan saya sendiri. Itulah kesilapan saya.

“Sekarang ini masih dalam proses belajar macam mana nak buat keputusan yang betul untuk diri sendiri,” katanya.


Lakukan Aktiviti Ini Untuk Hilangkan Rasa Bosan Anak Anda, Barulah Geng Mak-Mak Yang Power!

Bersempena dengan cuti sekolah yang sudah bermula kini, pasti kaum ibu bapa terutamanya geng mak-mak akan mula berfikir apakah aktiviti yang menarik untuk dilakukan seisi keluarga.

Bercakap bab aktiviti, kami kongsikan dengan anda apa yang patut geng mak-mak lakukan untuk anak anda. Menariknya, aktiviti ini turut dilakukan oleh Elvina yang menjayakan watak Zehan dalam siri drama Geng Mak-Mak: Edisi Cuti Sekolah.

Nak tahu apa yang Zehan lakukan untuk anak-anaknya menjelang cuti sekolah? Jom layan trailer episod kedua drama bersiri ini.

Anda pasti dapat lihat apa 3 aktiviti yang kami maksudkan itu bukan? Jadi tak salah pun jika anda culik sedikit idea Zehan ini dan kemudian lakukan bersama anak anda semasa cuti sekolah ini. Hasilnya hanya anda yang tahu. Sama ada berjaya ataupun just go with the flow sahaja!

Lagi best jika anda turut sama menggunakan Darlie untuk menyegarkan lagi hari anda dengan senyuman. Ketika itu barulah setiap apa yang anda plan untuk anak anda menjadi!

Nak tahu lebih banyak idea dan ragam mak mak, jangan lupa untuk terus menonton Geng Mak-Mak: Edisi Cuti Sekolah di Astro Gempak

Daripada drama bersiri ini kaum ibu terutamanya dapat belajar apa yang patut dilakukan dan apa yang patut dielakkan supaya anak anak anda tidak sentiasa dalam kebosanan.

Geng Mak-Mak: Edisi Cuti Sekolah ini menceritakan mengenai kisah seorang bakal ibu, Dahlia lakonan Nad Zainal yang cuba belajar untuk menjadi seorang ibu yang terbaik untuk anaknya daripada 5 orang sahabat yang juga bergelar ibu. Mereka sentiasa ada untuk satu sama lain dalam mengatasi masalah yang dihadapi dalam apa jua situasi.

Turut menjayakan siri drama ini ialah Rita Rudaini sebagai Kak D, Fatin Afeefa sebagai Rose dan Sazzy Falak sebagai Elanor. Jadi golongan ibu bolehlah menanti setiap episod rancangan drama khas buat anda ini. Jangan lupa save the date okey!


“Tengok Muka Saya, Layak Ke Ada Dua Isteri?”

Sebut saja nama Naqui Boboy pasti ramai tahu penyanyi ini pernah menjadi kegilaan ramai gadis sekitar tahun 2000. Hampir 12 tahun menyepi, namanya hangat diperkatakan selepas menyertai program realiti Gegar Vaganza 2019.

Namun, ada cerita tak sedap didengar apabila Naqiu didakwa pernah berkahwin dua namun sudah menceraikan isteri pertama. Bagaimanapun, Naqiu menafikan perkara itu serta menegaskan bahawa wanita dikenali sebagai Hani adalah satu-satu isterinya.

BACA: “Peminat Jerit Sambil Kelar Tangan, Ada Yang Nak Tikam Saya”

“Awak tengok muka saya, layakkah ada dua isteri? Memang tak ada. Saya tak tahu dari mana cerita ini timbul. Saya pun tak tahu, malah siap kata ada dua isteri. Semua tahu umur anak saya rapat, iaitu selang setahun.

“Anak sulung berusia tujuh tahun, kedua (enam), ketiga (lima), keempat (empat) dan yang bongsu baru nak masuk setahun. Jadi, bila masa saya kahwin dua tu,” katanya Harian Metro.

Dalam pada itu, Naqiu menyifatkan khabar angin yang mendakwa dia menceraikan isteri pertama selepas dihasut isteri kedua adalah sangat kelakar. Tidak melatah dengan gosip liar itu, Naqiu menerima dengan terbuka perhatian yang diberikan kepadanya.

”Ini paling kelakar. Isteri saya memang merendah diri. Dia adalah teman hidup saya. Saya terbuka apa saja. Ini bermakna orang memberi perhatian pada saya. Seperti apa yang berlaku sekarang. Dalam sudut positif orang sentiasa mencari saya.

”Kalau dari segi negatif, mungkin nak menjatuhkan saya. Tapi saya banyak ke arah sudut positif. Tapi bagi saya okey saja sebab orang cari kita kan.

“Sepanjang 12 tahun senyap dan baru dalam lebih sebulan saja saya muncul semula orang sudah korek macam-macam. Sedikit sebanyak ada bagusnya juga untuk kerjaya,” katanya.


Rebut Hadiah Bernilai RM1466 Bagi Pembukaan Flagship OPPO Di The Gardens, Zul Ariffin Pun Ada!

Bagi peminat setia hero drama Setelahku Dimiliki anda berpeluang berjumpa dengan hero pujaan anda, Zul Ariffin di pembukaan kedai utama OPPO Malaysia.

Buat pertama kalinya OPPO Malaysia menggabungkan zon experience dan zon customer service di dalam satu kawasan bagi memudahkan penggunanya untuk membuat sebarang pembelian mahupun aduan.

Pembukaan flagship OPPO ini akan berlangsung di The Gardens Mall, Kuala Lumpur pada 30 November ini bermula jam 3 petang. Yang menariknya semasa pembukaan tirai berlangsung Zul Ariffin pun ada tahu.

Jadi buat peminat Zul Ariffin anda jangan lupa serbu untuk bergambar dengan hero pujaan ramai ini okey!

Terbaru, keluaran OPPO Reno 10x Zoom 12GB Special Edition turut akan dilancarkan pada hari tersebut. Pra pesanan boleh dilakukan pada pembukaan flagship OPPO Malaysia dan anda bakal memenangi hadiah bernilai RM1,466.

Antara hadiah yang akan anda bawa pulang semasa membuat pra pesanan telefon pintar yang lengkap dengan kuasa 60x digital zoom dan vooc flash charge 3.0  ini adalah FUJIFILM Instax Mini Link Smartphone Printer (hadiah bundle bernilai RM548) dan OPPO Enco Q1 – Bluetooth Noise Canceling Headphones (RM599) and VOOC Charging Pro (RM299).

Wah bukan main hebat hadiah yang anda akan dapat bila membuat pre-order OPPO Reno 10x Zoom 12GB Special Edition. Takkan tah nak?

Lebih menarik lagi, anda juga boleh mendapatkan harga durian runtuh bagi OPPO Reno 10x edisi khas Barcelona yang hanya RM3199 sahaja semasa sesi pelancaran flagship OPPO berlangsung. Bukan itu sahaja, anda juga akan mendapat hadiah beg Barcelona bernilai RM299, Enco Q1 Headphone berharga RM599 dan VOOC powerbank bernilai RM269. Memang tak sia-sia jika anda terjah The Gardens Mall, 30 Disember ini.

Alang-alang nak jumpa Zul Ariffin untuk selfie tu jangan lepaskan peluang untuk join aktiviti yang disediakan. Antaranya anda boleh lakukan:

– Pembersihan percuma dan  servis maintenance tanpa caj pekerja. Sekiranya telefon anda perlu dibaiki,anda bakal mendapat harga diskaun diluar jangkaan.

-100 pengunjung terawal yang hadir ke sesi pembukaan tersebut dan memuatnaik gambar bersama Zul Ariffin semasa majlis pelancaran flagship OPPO belangsung, anda bakal memenangi hadiah misteri. Syaratnya haruslah meletakkan hashtag #OPPO_TheGardens. Siapa cepat dia dapat dan tertakluk kepada terma dan syarat.

Anda pasti tak sabar kan untuk rebut OPPO Reno 10x Zoom 12GB Special Edition kan? Nah kami belanja anda spesifikasi telefon pintar ini dan kami belanja juga anda gambar OPPO Reno 10x Zoom 12GB Special Edition berwarna biru yang telah dinaiktaraf untuk mencapai kesempurnaan.


Ruhainies Geram Kekasih Belikan Anggur Mahal Harga RM148

Kini sedang bahagia menjalin hubungan cinta dengan kekasihnya yang dikenali sebagai Mr E, Ruhainies dilihat semakin kerap berkongsikan momen romantik bersama kekasihnya di media sosial namun tidak didedahkan wajahnya.

Sebelum ini, perkongsian pelakon itu hangat diperkatakan apabil kekasihnya sanggup membawa sepinggan nasi di dalam kereta dan menyuapnya makan. Kali ini, Ruhainies meluahkan rasa ‘geram’ apabila kekasihnya membelikan buah anggur untuknya.

Apa yang menjadi perhatian anggur yang dibeli oleh kekasih Ruhainies itu bukanlah anggur biasa tetapi ianya anggur Jepun berharga RM148. Menurut Ruhainies, meskipun harganya mahal tetapi rasanya seperti anggur harga RM10 yang dijual pasar raya.

Seperti sudah dijangka, perkongsian Ruhainies itu menimbulkan rasa kurang senang netizen yang menyifatkan pelakon itu seolah mahu menunjuk-nunjuk kekayaan kekasihnya.

Dalam pada itu, ada yang menganggap Ruhainies seolah mahu meraih perhatian semata-mata. Tidak kurang juga ada yang menasihati pelakon itu agar tidak ‘menayang’ kekayaan kekasih bimbang kelak akan dirampas wanita lain.


Haqiem Rusli Bawa Keluarga Tunai Umrah Minggu Depan

Sebelum ini pernah menyuarakan hasratnya untuk membawa ibu bapanya mengerjakan umrah, nampaknya impian penyanyi dan komposer, Haqiem Rusli tercapai apabila bakal berangkat ke Mekah pada 28 November ini.

Meluahkan rasa syukur dapat menjadi tetamu Allah pada usia muda, Haqiem berkata dia turut gembira kerana dapat membalas jasa kedua-dua ibu bapanya. Menurut Haqiem lagi, dia bakal menunaikan umrah bersama keluarga dan saudara mara.

“Saya sebenarnya menyimpan hasrat untuk menunaikan umrah, sejak tiga tahun lalu. Justeru, saya amat bersyukur apabila impian itu akhirnya tercapai juga. Apatah lagi, saya bakal menunaikan umrah bersama keluarga dan sanak-saudara.

“Saya amat bersyukur kerana diberikan kesempatan untuk menjejakkan kaki ke Tanah Suci pada usia 21 tahun.

“Alhamdulillah… Semoga semua urusan dipermudahkan sepanjang kami berada di sana nanti,” katanya kepada BH Online.

Alhamdulillah tercapai juga hasrat Haqiem untuk membawa keluarga menunaikan umrah. Semoga segala perancangan Haqiem sekeluarga berjalan dengan lancar dan dipermudahkan urusan menjejakkan kaki ke Mekah.


Heliza Helmi Dikecam Kongsi Foto Tutup Sebelah Mata

Umum mengetahui, Heliza Helmi antara selebriti yang aktif menyertai dalam misi keamanan dan kemanusian membantu saudara Islam di Palestin dan Syria. Baru-baru ini, perkongsian Heliza mendapat perhatian ramai apabila berkongsikan fotonya menutup sebelah mata dengan kapas putih.

Bagaimanapun, foto tersebut menimbulkan rasa kurang senang segelintir netizen yang tidak faham dengan tindakannya itu. Malah ada netizen yang menuduhnya meniru artis iluminati.

BACA: “Pernah Berdepan Senapang Di Bawah Dagu, Saya Impi Mati Syahid”

Tidak hanya berdiam diri, Heliza membalas komen netizen tersebut bahawa tindakannya itu adalah sebagai tanda solidariti terhadap seorang wartawan Palestin, Muath Armaneh yang buta akibat ditembak tentera Israel.

Malah, ramai netizen tampil mempertahankan Heliza serta menjelaskan keadaan sebenar dan menyifatkan individu tersebut terlalu cepat menuduh kerana mungkin tidak mengambil tahu tentang isu dunia.

Macam-macam hal netizen ni, cepat sangat melatah tentang sesuatu perkara tanpa mengetahui hal sebenar. Apa pun diharap netizen tersebut lebih peka dengan apa yang berlaku di dunia.


Sudah Dijemput, Suami Lufya Tak Hadir Majlis Hari Jadi Anak

Meskipun sedang berdepan kemelut rumah tangga, Lufya Omar memberitahu dia tetap mengundang suaminya, Dr Che Muhammad Hafiz ke majlis sambutan hari lahir anak mereka, Laana Haura pada Sabtu lalu.

Bagaimanapun, Lufya berkata suaminya tidak dapat hadir ke majlis tersebut kemungkinan sibuk bekerja. Jelasnya lagi, dia tidak sesekali akan ketepikan status Che Hafiz sebagai bapa kepada anak mereka.

“Saya ada ajak tapi dia kata tak boleh datang, mungkin dia sibuk. Saya dah berusaha untuk ajak dia walaupun kami ada masalah yang agak serius.

“Bila saya fikirkan, tak apa mengalah bukan bererti kalah. Kalau saya mulakan buat sesuatu kebaikan, InsyaAllah akan jadi kebaikan nanti.

“Apa saya lakukan demi anak dan Allah SWT. Kiranya, saya tak nak tepikan dia sebagai bapa. Kalau nak ikutkan sakit hati dan masalah hadap, pada saya tak apa la,” katanya kepada mStar Online.

Terdahulu, kemelut rumah tangga Lufya Omar masih tiada kesudahan apabila suaminya, Che Hafiz enggan menceraikannya. Malah, Lufya turut terkejut kerana sebelum ini suaminya mengeluarkan kenyataan sudah menceraikannya melalui aplikasi WhatsApp.


“Kulit Saya Tak Perlu Produk Mahal, RM2,000 Sebulan”

Mempunyai rupa paras yang cantik dan berkulit putih, pasti ramai yang cemburukan pakej lengkap yang dimiliki oleh Ruhainies. Sebagai selebriti, sudah tentu akan berbelanja mahal untuk tampil sentiasa cantik.

Bagaimanapun, Ruhainies berkata dia tidak menggunakan produk mahal untuk penjagaan kulit wajah. Kata Ruhainies, dalam sebulan dia menghabiskan hampir RM2,000 untuk penjagaan badan dari hujung rambut ke hujung kaki.

“Saya tak pakai produk mahal pun untuk menjaga kulit. Pemikiran kebanyakan orang pakai produk mahal baru kulit cantik.

“Alhamdulillah, kulit saya tak perlukan produk mahal untuk kekal sihat dan tak bermasalah. Produk saya gunakan pun biasa-biasa saja. Saya peruntukan kurang RM2,000 sebulan untuk keseluruhan penjagaan badan,” katanya kepada Harian Metro.

Dalam pada itu, Ruhainies memberitahu dia tidak mempunyai tip tertantu dalam kecantikan dan kekal langsing. Ujarnya, dia hanya berenang untuk mengekalkan kesihatan dalaman dan beruntung mempunyai metabolisma tinggi.

“Setiap minggu saya luangkan masa sekali pergi urut dan spa. Selain itu saya berenang untuk kesihatan dalaman. Saya memang tak pergi gimnasium.

“Untuk kekal langsing saya tidak ada tip. Saya beruntung sebab metabolisma tinggi. Jadi, kalau makan nasi jam 2 ke 3 pagi pun, saya okay. Saya tak kawal sangat.

“Orang kata apabila sampai satu tahap umur tahap metabolisma makin turun dan badan akan cepat naik. Waktu itu baru saya akan jaga. Buat masa sekarang nak nikmati apa saja makanan,” katanya.


Kawan Baik Sulli, Goo Hara Ditemui Mati Di Kediamannya

Belum lagi reda kesedihan mengiringi kematian Sulli, hari ini industri hiburan K-Pop dikejutkan dengan kematian rakan baiknya pula iaitu bekas anggota kumpulan Kara, Goo Hara yang ditemui mati di kediamannya di Cheongdam-Dong awal pagi tadi.

Media Korea melaporkan menurut pihak polis Gangnam,  pelakon dan penyanyi berusia 28 tahun itu ditemui kira-kira jam 6 pagi waktu tempatan.

Bagaimanapun, pihak polis masih menyiasat punca kematian mendiang bintang K-Pop itu.

Difahamkan enam bulan lalu, Goo Hara ditemui tidak sedar diri oleh pengurusnya dalam rumahnya selepas cuba untuk membunuh diri.


“Beri Suami Peluang Kedua, Harap Gunakan Dengan Baik”

Pergolakan rumah tangga Adira Suhaimi kembali pulih apabila penyanyi itu memberitahu dia kini dalam proses menarik balik permohonan cerai terhadap suaminya, Dato Red yang difailkan pada 1 April lalu.

Menurut Adira, dia memberi peluang sekali lagi dan berharap suaminya akan menggunakan peluang tersebut sebaik mungkin. Ujarnya lagi, dia tidak meletakkan sebarang syarat dengan suaminya sejak kembali berbaik seminggu lalu.

“Saya dalam proses untuk menarik balik permohonan cerai dan saya berikan suami saya peluang sekali lagi. Harap, dia akan gunakan peluang ini dengan sebaik mungkin.

“Saya tak letakkan apa-apa syarat. Cuma, selagi saya boleh bersabar, saya akan bersabar. Namun, sabar manusia ada hadnya dan harapnya, dia tidak melangkaui had itu,” katanya kepada Harian Metro.

Dalam pada itu, Adira berkata keputusan itu dibuat selepas berfikir panjang dan tidak boleh mementingkan diri sendiri. Apa yang paling penting baginya adalah kebahagiaan anak-anak yang masih kecil.

“Saya buat keputusan ini kerana saya dah berfikir panjang dan paling penting, adalah anak-anak. Apa yang saya belajar, kita sebagai manusia tak boleh membuat keputusan secara terburu-buru dan pentingkan diri kita sahaja.

“Saya harap, semua dapat doakan yang baik untuk suami dan anak-anak saya,” katanya.


“Hati Saya Dah Tertutup, Tak Mungkin Rujuk Semula”

Kemelut rumah tangga Lufya Omar masih tiada kesudahan apabila suamunya, Dr Che Muhammad Hafiz enggan menceraikannya. Malah, turut terkejut kerana sebelum ini suaminya mengeluarkan kenyataan sudah menceraikannya melalui aplikasi WhatsApp.

Menurut Lufya, dia tetap dengan keputusannya untuk mendapatkan pengesahan lafaz cerai yang dibuat suaminya itu. Katanya lagi, pintu hatinya sudah tertutup untuk suaminya dan tidak mungkin akan rujuk semula.

“Saya memang keliru apabila dia menukar pendirian tidak mahu bercerai sedangkan sebelum ini dia mengeluarkan kenyataan sudah menceraikan saya ketika ditemubual media.

“Pint hati saya sudah tertutup untuknya. Tidak mungkin kami akan rujuk semula. Saya tetap dengan keputusan yang sudah dibuat dan tidak akan berpatah balik,” katanya kepada Harian Metro.

Dalam pada itu, Lufya berkata dia bersedia untuk bergelar ibu tunggal di usia muda memandangkan sudah lama dia memulakan hidup baru bersama anak tunggalnya. Ujarnya lagi, dia berharap kes rumah tangganya akan selesai secara baik.

“Saya sudah mulakan hidup baru sejak dia tinggalkan saya bersama anak. Saya berharap dia jujur pada dirinya sendiri dan tidak memanjangkan kes rumah tangga kami ini,

“Tiada kasih sayang dan kesetiaan lagi dalam perkahwinan ini. Biarlah kami berpisah cara baik untuk masa depan anak. Insya-Allah, saya akan menjaga Haura sebaik yang mungkin,” katanya.

Terdahulu, kisah pergolakan rumah tangga Lufya menjadi bualan apabila pelakon itu mendakwa dia telah dianiaya suaminya yang disifatkan ‘tidak terjangkau dek fikiran’ terhadap dirinya.


Bekas Suami A.Aida Hangat Bercinta Dengan Gadis Ukraine?

Selepas bercerai dengan penerbit drama Datuk A Aida, nampaknya Ariff Aziz seolah sudah menemui pengganti apabila baru-baru ini pelakon itu berkongsikan foto mesranya bersama seorang gadis Ukraine di Instagram.

Turut mendedahkan identiti wanita tersebut yang dikenali sebagai Svetlana Oudeno Dos Santos, menerusi perkongsian itu, Ariff mengucapkan terima kasih kepada gadis itu kerada sudi hadir memberikan sokongan ketika pertandingan bola keranjang.

Diruangan komen, rata-rata netizen teruja dengan perkongsian tersebut serta mengucapkan tahniah kepada Ariff. Malah ada yang mengatakan kedua mereka sangat sepadan.

Tidak kurang juga ada netizen meninggalkan komen nakal mendakwa Ariff mahukan pasangan yang lebih muda dan bergetah.

Rumah tangga hanya mampu bertahan selama 10 bulan, terdahulu A Aida mengumumkan dia tidak lagi menjadi isteri kepada Ariff selepas bercerai secara baik pada 25 April lalu.


Rita Rudaini Berang Anak Dibuli Sampai Kena Londeh Seluar

Berang anaknya menjadi mangsa buli, Rita Rudaini memberi amaran kepada ibu bapa di sekolah anaknya supaya lebih bertanggungjawab terjadap sikap anak mereka masing-masing agar tidak melakukan perkara tidak sepatutnya kepada orang lain.

Perkara itu didedahkan Rita menerusi Instagram dimana anaknya Airit Rayyan Rizqin, 10 didakwa menjadi mangsa buli rakan sekolahnya. Ujarnya lagi, tindakan pelajar lain melondehkan seluar anaknya sangat biadap dan kurang ajar.

“Dia ni asyik kena buli sebab dia tak melawan. Orang kata apa pun kat dia, dia tak pandai balas. Orang buat apa pun kat dia, dia tak balas.

“Mommy pun tak ajar anak-anak mommu kata kat anak orang atau buat anak orang. Tapi tunggu mommy yang akan ambil tindakan kalau ibu bapa tak reti nak ajar anak sendiri.

“Mommy tengok je lembut. Tapi jangan buat hal. Benda sikit-sikit mommy lagi tutup mata dan juat ajar anak biarkan, tapi sampai bab kena londeh seluar ni memang kurang ajar sangatlah,” katanya.

Dalam pada itu Rita berkata meskipun dia membesarkan anak seorang diri tanpa suami, tidak bermakna orang luar boleh mempermainkannya. Kata Rita lagi, anaknya menjadi trauma sehingga mahu menukar sekolah.

“Jangan main-main dengan saya. Saya bela anak-anak seorang tanpa suami tapi jangan main-main ya. Sampai dah cuti sekolah tapi masih tiada apa-apa, sampai Ryan mintak tukaq sekolah,” tulisnya.


Terlalu Lurus Bendul, Rihana Oksana Nyaris Jadi Mangsa Scam

Kisah perceraiannya masih lagi menjadi tanda tanya netizen, namun kali ini lain pula cerita yang timbul mengenai bekas Ratu Rusia, Rihana Oksana apabila nyaris menjadi mangsa penipuan scammer yang kini semakin berleluasa.

Difahamkan, baru-baru ini Rihana ada memuat naik mesej yang diterimanya dipercayai daripada seorang ibu malang yang meminta bantuan sebanyak RM500 daripadanya.

Kasihan dengan nasib menimpa ‘ibu malang’ tersebut, Rihana bertanyakan kepada pengikutnya cara terbaik untuk membantu wanita tersebut dengan anaknya. Susulan perkongsiannya itu, rata-rata netizen dengan pantas memberitahu bahawa mesej itu adalah satu penipuan.

Namun, Rihana membalas dia sudah pun berbual dengan ‘ibu malang’ itu dan mendapati wanita itu betul-betul berada dalam kesusahan. Bagaimanapun, ramai yang menasihatinya untuk berhati-hati dan jangan mudah percaya.

Mungkin ramai netizen memberikan amaran kepadanya berkenaan penipuan tersebut, perkongsian itu sudah pun dipadam oleh Rihana.

Dalam pada itu, melihatkan apa yang berlaku ramai netizen beranggapan Rihana seorang yang terlalu lurus dan mudah tertipu.


Shukri Yahya Terima Kejutan Bakal Timang Anak Kedua

Baru saja menyamput ulang tahun keempat, pelakon Shukri Yahya menerima hadiah paling bermakna apabila isterinya Tya Adnan memberi kejutan bahawa mereka bakal menimang cahaya menimang cahaya mata kedua.

Sebelum ini, Shukri ada memuat naik ucapan romantis buat isterinya berserta ‘hint’ mahukan anak lagi dan nampaknya doa pelakon itu dimakbulkan.  Tya turut memuat naik video di Instagram dimana dia memberikan hadiah kejutan buat suaminya.

A post shared by  Tya Adnan (@tyaadnan) on Nov 20, 2019 at 7:38am PST

Menerusi video itu, Shukri ternyata terkejut apabila melihat hadiah yang diterimanya iaitu alat ujian kehamilan dengan tanda positif di dalam kotak tersebut sambil disaksikan anak mereka, Aaira Ameena .

Diruangan komen rata-rata netizen turut teruja dengan perkhabaran gembira itu serta mengucapkan tahniah kepada pasangan itu.

Sebelum ini, isterinya pernah keguguran April lalu selepas disahkan berbadan dua pada bulan Mac. Tahniah kami ucapkan dan semoga kehamilan anak kedua ini berjalan dengan lancar dan dipermudahkan.


Dilahirkan Tanpa Kaki, Ibu Mimi ONE Cekal Besarkan Anak

Jarang sekali penyanyi kumpulan One Nation Emcees, Mimi Fly berkongsikan tentang kisah peribadinya. Bagaimanapun, ibu Mimi iaitu Puan Ramlah Md Jalee sememangnya layak digelar wanita hebat kerana gigih membesarkan anak-anak walaupun tidak sempurna seperti insan lain.

Dilahirkan tanpa sepasang kaki, ibu Mimi tidak pernah menganggap kekurangan diri sebagai penghalang. Bergelar ibu, tiada bezanya dengan wanita-wanita lain cuma caranya menguruskan anak sahaja berbeza.

“Dengan keadaan saya yang tidak dapat berjalan dan terpaksa berkerusi roda, memanglah satu cabaran besar untuk menguruskan anak-anak semasa kecil.

“Cuma cara saya mendukung anak-anak, memasak, memandu, menaiki tangga dan keluar bekerja berbeza berbanding ibu-ibu lain. Saya terpaksa membawa anak-anak ke rumah pengasuh dengan kereta kerana saya bekerja manakala suami pula seorang ahli perniagaan,” katanya kepada Nona.

Mekipun sudah kematian suami, ibu Mimi tetap cekal meneruskan perjuangan malah pernah dinobatkan sebagai penerima Anugerah Ibu Gemilang 2018.

Mempunyai kelulusan dalam bidang Penulisan Kreatif dan Deskriptif dari Universiti Malaya, ibu Mimi mahu membuktikan bahawa wanita OKU sepertinya boleh menjaga diri sendiri tanpa mengharapkan sesiapa.

“Saya tak pernah salahkan sesiapa dengan keadaan saya seperti ini. Saya percaya Allah berikan kelebihan dan kekurangan untuk setiap makhlukNya. Saya lihat ada keadaan orang yang lebih teruk daripada saya.

“Saya membuktikan, walaupun seorang wanita Orang Kurang Upaya (OKU), kesedaran untuk menjaga diri sendiri menjadi paksi agar saya terus berusaha harungi kehidupan penuh ranjau ini,” katanya.


Linda Rafar Larang Suami Diet, Suka Perut Buncit

Hampir 13 tahun meniti rumah tangga bahagia bersama pelakon Syed Aiman, penyanyi Linda Rafar memberitahu dia lebih suka suaminya terus berperut buncit. Malah, Linda turut melarang suaminya untuk diet.

Menerusi satu video dikongsikan oleh Linda, penyanyi itu mengusik sambil memegang perut suaminya yang kini sedang diet serta mengatakan bahawa dia lebih suka jika suaminya buncit.

BACA: Linda Rafar Tuntut Doktor Mohon Maaf, Bayar Pampasan RM4 Juta

Jarang2 berlaku scene mcm ni.. ?.. im gonna deleted soon, just nk tanya girls out there suka lelaki buncit or slim?? comment cepat b4 i deleted this post? @syedaiman75 ????

A post shared by  LRFlawlessProducts (@lindarafar) on Nov 20, 2019 at 3:40pm PST

Perkongsian Linda itu mendapat perhatian netizen terutamanya wanita yang mengakui sukakan suami mereka berperut buncit. Bagaimanapun, ada wanita yang mengatakan mereka lebih suka jika suami menjaga badan, lebih sedap mata memandang.

Dalam pada itu, ramai yang mengatakan suka melihat gelagat pasangan tersebut yang sentiasa bahagia dan masih romantik meskipun sudah lama berkahwin.


Suami Lufya Mohon Maaf Pada Anak

Susulan tindakannya tidak menghiraukan teriakan anak, suami kepada Lufya Omar iaitu Dr Che Muhammad Hafiz dikecam teruk oleh netizen. Malah, ada yang mendakwanya seorang yang tidak berhati perut dan mementingkan diri sendiri.

Bagaimanapun, Che Hafiz mendakwa dia tidak mendengar anak meraung memanggilnya. Menerusi Instagram, Che Hafiz sekali lagi tampil mempertahankan dirinya menjelaskan apa yang berlaku ketika itu serta memohon maaf kepada anak kesayangannya, Laana Haura.

“To my love one Laana haura. Daddy really sorry Sebab tak perasan langsung panggilan daripada you my love. Jika difikirkan secara waras bapa mana Kat atas dunia ni tak sygkan anak mereka.

“Sedangkan binatang seperti singa betina yg ganas itu siap makan manusia lagi pun boleh tetap tahu nak menyayangi anak nya apatah lagi manusia yang diberikan kelebihan otak yang mempunyai akal,” katanya.

Menurut Che Hafiz, dia tidak mendengar tangisan anaknya kerana terkejut apabila dihampiri sekumpulan wartawan di perkarangan mahkamah. Malah, Che Hafiz turut berokongsikan fotonya meluangkan masa bersama anak ketika berada di mahkamah.

“Saya ingin jelaskan disini adalah berkenaan dengan dakwaan2 seperti tidak sayangkan anak dll adalah tidak benar malah sy dihalang dan tidak diberi peluang untuk melaksanakan tanggungjawab sebagai bapa.

“Gambar-gambar yang saya upload di atas ada babak-babak ketika saya berada di dalam mahkamah. Kalau perhatikan di dalam gambar-gambar tersebut saya sedang meluangkan masa bersama anak saya sampai la anak saya pergi kepada ibunya. Then selepas itu baru la saya keluar dari mahkamah.

Dalam pada itu, Che Hafiz berkata dia sedar bahawa tindakannya itu menimbulkan rasa kurang senang netizen namun dia ingin menjelaskan bahawa dakwaan tidak sayangkan anak itu adalah tidak benar sama sekali.


Eina Azman Bawa Satu Keluarga, Pembantu Rumah Tunai Umrah

Bahagia melayari kehidupan perkahwinan bersama suami Datuk Paduka Kaiser Gurmeet, selepas bergelar isteri, Datin Paduka Eina Azman dilihat kurang muncul di kaca televisyen. Bagaimanapun, Eina sering memuat naik video masakan di Instagram sebagai pengubat rindu peminatnya.

Sebentar tadi, Eina memuat naik posting di Instagram memberitahu beliau diberikan rezeki untuk  menunaikan ibadah Umrah. Eina memberitahu beliau sudah lama berhasrat untuk menunaikan ibadah umrah dan akhirnya dijemput menjadi tetamu Allah.

BACA: Eina Azman Dakwa Uqasha Senrose Goda Suami Rabecca Nur Islam?

Assalamuailakum… alhamdullilah tahun ini ada rezeki lebih untuk pergi ke umrah bersama keluarga. Bersama suami, abu, mummy, kakak, anak2 dan bibik mega utk menunaikan ibadah umrah?? dah lama sangat nak pergi ke umrah. Alhamdullilah harini dapat pergi bawa mummy n abu eina? doa kan kami semua mendapat umrah yang mabrur??????

A post shared by  ???? ????? (@eina_azman) on Nov 21, 2019 at 12:13am PST

Eina turut meluahkan rasa syukur akhirnya dapat membawa ibunya ke Tanah Suci. Difahamkan, Eina sudah pun berada di Tanah Suci, Mekah bersama suami, anak-anak, adik beradik dan juga pembantu rumah.

Dalam pada itu, Eina meminta orang ramai mendoakan semoga mereka sekeluarga mendapat umrah yang mabrur.

Diruangan komen, rata-rata netizen memuji penampilan Eina yang cantik bertudung serta mendoakan agar segala urusan sepanjang berada di sana dipermudahkan.


BM Hampir Gagal, Sharifah Shahira Tetap Bangga Dengan Anak

Umum mengetahui hari ini keputusan Ujian Penilaian Sekolah Rendah (UPSR) diumumkan. Seperti biasa sudah pasti ramai netizen yang ingin mengetahui keputusan anak para selebriti.

Namun, keputusan anak pelakon dan penyampai radio Sharifah Shahira antara yang menjadi perhatian ramai. Menerusi perkongsiannya di Instagram, Sharifah Shahira tetap bangga dengan anaknya, Airra, meskipun subjek Bahasa Melayu hampir gagal dan hanya memperoleh keputusan 2A sahaja.

Shiera berkata lagi, tiada apa yang perlu dirahsiakan kerana bukan hanya keputusan cemerlang sahaja yang layak dikongsikan di media sosial. Dalam pada itu, Shiera turut mengucapkan tahniah kepada pelajar lain yang mendapat keputusan cemerlang.

Perkongsiannya itu mendapat pelbagai reaksi daripada netizen yang bersetuju dan memuji tindakan Sheira itu kerana tetap menghargai apa sahaja keputusan yang diperolehi anaknya itu.

Malah, netizen turut memberikan kata semangat kepada anaknya untuk berusaha lebih gigih di masa hadapan kerana masih jauh lagi perjalanan.  Apa pun tindakan Sharifah Shahira patut dijadikan contoh buat ibu bapa lain supaya sentiasa memberikan sokongan kepada anak dalam apa jua keadaan.


“Dari Mula Berlakon Saya Tak Kejar Glamor”

Bermula dengan Dewi Remaja, pejam celik rupanya sudah hampir 10 tahun Izara Aishah berada dalam industri seni tanah air. Bagaimanapun, Izara mengakui populariti bukan lagi keutamaannya tetapi berlakon kerana minat.

Menurut Izara lagi, sejak awal pelibatannya dia tekad mempertaruhkan bakat dan mengajar dirinya supaya tidak terlalu mengejar populariti.

“Dari mula berlakon, saya ajar diri supaya tidak terlalu mengejar glamor. Saya berlakon kerana minat, malah kecintaan terhadap seni juga mendorong saya menyambung pelajaran dalam bidang Seni Persembahan.

“Ketika mula menjadi artis, saya tidak tahu apa yang perlu dibuat, malah janggal memenuhi sesi fotografi untuk mempromosikan diri dan produksi yang saya jayakan. Lama-kelamaan, baru saya faham dan belajar membiasakan diri dengan tuntutan bidang ini.

“Namun, semua itu tidak pernah mengubah pendirian saya yang bekerja atas dasar minat,” katanya kepada BH Online.

Dilihat sering berkongsikan foto mengenai kerjanya berbanding kisah peribadi. Izara berkata dia lebih selesa untuk menjaga privasi dan tidak terlalu mendedahkan hal peribadi kepada umum.

“Saya juga selesa menjaga privasi dan tidak mahu terlalu berkongsi perkara peribadi sehingga ada yang menegur supaya bersikap lebih terbuka,” katanya.


“Larangan Pelakon Muda Disolek Jadi Tua Tak Masuk Akal”

Semalam, Pengerusi FINAS, Datuk Hans Isaac mengeluarkan kenyataan tidak lagi membenarkan pelakon muda disolek untuk kelihatan tua bagi memegang watak veteran dalam drama atau telefilem mulai tahun depan.

Difahamkan, peraturan itu dikenakan bagi menjaga hak dan kebajikan artis veteran. Pengumuman tersebut menerima respon positif daripada netizen yang bersetuju dengan keputusan itu.

Bagaimanapun, lain pula pendapat pengarah popular Michael Ang yang menyifatkan undang-undang baru FINAS itu sebagai tidak masuk akal kerana ia seolah menutup periuk nasi orang lain serta seakan menyekat kebebasan untuk berkarya.

Salam semua. Masih tak puas hati dgn LAW baru Finas ni! Sila tgk sampai habis sebelum komen. This is the truth! And satu lagi I rasa Finas should ubah statement ke rules tu. Cause to me it is so tak masuk akal n silly. I am sure there are many other better ways to address this issue.

A post shared by  Michael Ang (@michaelang38) on Nov 20, 2019 at 2:10am PST

“Aku beri kau satu contoh, katakanlah watak itu berumur 25 sampai ke 60 tahun. Aku ambik Syafika berlakon. Dia boleh berlakon sampai umur watak itu 38 tahun, selepas itu katakanlah umur dia dalam watak itu 40 tahun lebih, mestilah kena solek sikit supaya nampak tua, takkan dah umur 48 tahun kau kena tukar pelakon.

“Sudah tentu pelakon Syafika boleh berlakon menjadi orang tua. Kenapa pula tidak boleh? Pada aku, peraturan atau undang-undang yang dia keluarkan itu tak masuk akal,” katanya.

Dalam pada itu, Michael turut meminta FINAS mengkaji semula peraturan itu supaya tidak menimbulkan masalah kepada penerbit dan pengarah.


Video Haqiem Rusli Mengaji Tengah Malam Jadi Perhatian

Sebut saja nama penyanyi Haqiem Rusli, ramai yang masih tidak boleh lupakan kontroversi depresi yang pernah terpalit dirinya sebelum ini. Bagaimanapun, baru-baru ini tular satu video penyanyi muda itu yang menjadi perhatian ramai.

Video tersebut dikongsikan oleh rakannya memaparkan Haqiem sedang membaca Al-Quran pada waktu tengah malam. Difahamkan, video itu dirakam secara senyap-senyap oleh rakannya yang ketika itu sedang lena tidur dan terjaga apabila terdengar orang sedang mengaji.

tengah lena diulit mimpi , ingat kan apa yg terang td pastu ada bunyi org mengaji.. toleh2 adui segan rasanya .. waktu2 mcm ni dia luangkan masa nya dgn sang pencipta ,Allahu.. sorry @HaqiemRusli record senyap2 . pic.twitter.com/e5N6QkrK9a

Menerusi perkongsian tersebut, pemuda itu meluahkan rasa segan terhadap Haqiem kerana dikala semua orang sedang tidur, dia meluangkan masanya dengan Pencipta.

Perkongsian itu mendapat pelbagai reaksi daripada netizen yang memuji sikap rendah diri Haqiem serta menyifatkan sikap tersebut perlu dijadikan contoh terutamanya kepada golongan anak muda. Malah ramai yang memuji kelunakan suara Haqiem mengalunkan ayat Al-Quran.

Terdahulu, Haqiem mengakui dia tidak akan memuat naik foto bersama wanita yang tidak menutup aurat di akaun Instagram miliknya.


Dato Red Disaman Didakwa Tipu Jual Beli Tanah

Baru saja reda mengenai hal perceraiannya, nama suami kepada iaitu Dato Red menjadi perhatian apabila dua individu menfailkan saman terhadap suami penyanyi Adira Suhaimi itu atas dakwaan menipu berhubung jual beli tanah.

Peguam yang mewakili mangsa, Bhavanash Sharma berkata mangsa telah menandatangani enam perjanjian jual beli sekitar 2016.

Malah, mangsa turut membuat bayaran penuh sebanyak RM243,000 kepada akauan bank ADN Properties Sdn Bhd, syarikat milik Dato Red dan seorang lagi pemegang sahamnya, Shamshurina Suhaimi.

Kedua-dua plaintif menuntut defendan memulangkan harga pembelian RM234,000, ganti rugi untuk kemungkinan kontrak dan pengkayaan tidak patut, ganti rugi penipuan dan ganti rugi kecuaian profesional.

Selain itu, mereka menuntut ganti rugi am, teladan dan keterlaluan selain kos serta relif lain difikirkan sesuai oleh mahkamah.

Kedua-dua mangsa mendakwa ada membeli enam plot tanah di Mukim Hulu Langat daripada ADN Properties yang mendakwa tanah itu milik mereka.

Mangsa mendakwa semua defendan melakukan penipuan dan menyebabkan Perjanjian Jual Beli (SPA) bertarikh 18 Januari 2016 dan 12 Januari 2016 dikeluarkan melalui firma yang tidak wujud pada 29 Julai 2015.

Dalam pada itu, peguam mangsa berkata walaupun ‘membeli’ tanah tersebut namun masih belum dapat dipindahkan ke atas nama mangsa. Ujarnya lagi, ADN Properties Sdn Bhd bukan pemilik tanah berdaftar atau pemilik benefisial tanah tersebut.

Terdahulu pada September 2017, media melaporkan Dato Red dituduh melakukan kegiatan penipuan penjualan harga rumah murah.


Micheal Ang Kritik Fesyen Pelik Peserta Dewi Remaja

Lantang dalam memberikan pendapat tentang sesuatu perkara, nampaknya baru-baru ini pengarah popular Michael Ang mengkritik fesyen yang digayakan oleh peserta Dewi Remaja 2019 yang kini sedang ditayangkan di televisyen.

Menerusi status di Twitter, jurugaya program tersebut turut menerima komen pedas Michael susulan fesyen digayakan oleh salah seorang peserta yang dilihat tidak sesuai dan mengarut.

Bukan itu saja, jurugambar untuk program tersebut turut dikritik kerana tidak pandai mencari sudut gambar yang sesuai sehinggakan sekumpulan orang turut dirakam di dalam foto seolah tidak profesional.

Serious la stylist dewi remaja ni stylist keluar dari sekolah mana ni??? And photography dia org pun mcm apoooo. Nampak tak siap ada penonton kat bawah tu! Photographer juling ke? Concept dah la sebijik top model kalau dah nak ikut sama make sure quality pun sama. Sedih! pic.twitter.com/G5TKJmBA1h

Kata Michael lagi, rancangan itu mempunyai konsep sama seperti program antarabangsa popular, jadi perlu pastikan ianya mempunyai kualiti yang sama.

Perkongsian itu mendapat pelbagai reaksi daripada netizen dimana rata-rata mereka bersetuju dengan pendapat Michael. Malah netizen turut menyifatkan pakaian peserta Dewi Remaja tiada tarikan dan seperti baru balik dari memancing.

Dalam pada itu, ada netizen mengatakan kononnya mahu meniru seperti satu program popular iaitu ‘Asia Next Top Model’ tapi lain pula hasilnya.


Aliff Aziz Didakwa Berkelakuan Tak Senonoh Di Tempat Awam

Minggu lalu, nama pelakon kontroversi Aliff Aziz menjadi bualan ramai apabila ditahan oleh pihak polis di Singapura. Masih belum reda dengan kes tersebut, terbaru Aliff dilaporkan didakwa di mahkamah atas satu pertuduhan baru iaitu berkelakuan tidak senonoh.

Memetik laporan Berita Mediacorp Singapura, Aliff didakwa menjerit dan membuat gerak isyarat menggunakan tangannya secara terlampau di Orchard Towers, Singapra jam 6.25 pagi pada 10 November lalu.

Sebelum ini tular satu video memaparkan pelakon itu ditangkap polis di Singapura selepas didapati bergaduh dengan seorang lelaki.

Dalam rakaman tersebut, Aliff dilihat bergelut dengan anggota polis dan kedengaran dia menghubungi bapanya untuk mendapatkan bantuan.

Untuk kesalahan tersebut, jika disabit kesalahan Aliff boleh didenda sehingga S$2,000 (RM6,110) atau penjara tidak melebihi tempoh enam bulan atau kedua-duanya sekali.

Ini merupakan tuduhan ketiga terhadap Aliff dimana sebelum ini, Aliff berdepan dengan dua tuduhan mencuri.

Pada 3 September lalu, Aliff dituduh mencuri wang milik seorang pelakon dan ahli politik Indonesia bernama Raja Yunika Perdhana Putri dan satu lagi kes mencuri sekotak rokok Marlboro serta pemetik api milik seorang lelaki di Starbucks Plaza Singapura.


“Memang Ada Lelaki Mahu Berkenalan Dengan Saya, Tapi…”

Sedar tak sedar sudah hampir sembilan tahun Siti Nordiana bergelar sebagai ibu tunggal. Hangat diperkatakan gosip cinta dengan Khai Bahar, namun Nana berkata dia belum lagi memikirkan soal untuk berumah tangga lagi.

Menurut Nana, banyak perkara lagi yang perlu diberikan keutamaan lebih-lebih lagi tanggungjawab dalam membesarkan anak lelakinya, Mohammad Rayyan Nakhaie, kini berusia 11 tahun dan bakal meniti alam remaja.

“Saya mesti kuat menggalas status ibu tunggal. Belum masanya untuk saya memikirkan soal kahwin secara serius. Ini kerana ia memerlukan kita bersedia dalam aspek fizikal dan mental.

“Saya sering berdoa kepada Allah untuk menjauhkan diri ini daripada lelaki yang bukan jodoh saya. Insya-Allah, apabila sampai masanya, tibalah jodoh saya. Sekarang, fokus saya adalah anak dan kerjaya seni,” katanya kepada BH Online.

Dalam pada itu, Nana mengakui ada lelaki yang menyatakan hasrat untuk berkenalan dengannya tetapi baginya kerjaya dan anak adalah lebih penting. Ujarnya lagi, sebagai wanita matang, dia tidak boleh ambil mudah soal cinta kerana banyak hati perlu dijaga.

“Memang ada pihak menyatakan hasrat untuk berkenalan. Namun, tumpuan saya kembali kepada kerjaya dan membesarkan anak,” katanya.


Suami Lufya Dakwa Tak Dengar Anak Meraung Panggil

Sejak semalam kecoh diperkatakan mengenai suami kepada pelakon Lufya Omar iaitu Dr. Che Muhammad Hafiz dilihat tidak menghiraukan tangisan anaknya, Laana Haura sewaktu selesai prosiding di mahkamah, Isnin lalu.

Tindakannya itu sekaligus mengundang kecaman netizen yang mendakwanya seorang yang tidak berhati perut dan mementingkan diri sendiri. Tampil menjelaskan perkara itu, Che Hafiz berkata tidak mungkin dia buat tidak endah jika mendengar suara anaknya.

“Sebelum keluar mahkamah, saya memang jumpa dan luangkan masa dengan anak disaksikan oleh dia dan ahli keluarga dia sendiri, anak amat rapat dengan saya.

“Hanya setelah anak pergi kepada Lufya, baru saya keluar mahkamah tapi tidak perasan anak iktu saya dari belakang. Jika benar saya mendengar suara anak, takkan sebagai bapa sanggup buat tak endah,” katanya kepada mStar Online.

Dalam pada itu, Che Hafiz turut meminta isterinya untuk berhenti dari mengeluarkan sebarang kenyataan kepada media serta menafikan dakwaan bahawa dia tidak menghiraukan anak mereka.

“Saya ingin menasihati Lufya supaya berhenti membuat kenyataan media memburuk-burukan dan menfitnah saya, sebaliknya buktikan di mahkamah jika benar, jangan sekadar baling batu sembunyi tangan.

“Berkenaan isu saya tidak hiraukan anak dan setelah beberapa bulan baru dapat jumpa anak adalah fitnah dan dia serta keluarga sendiri tahu apa yang berlaku apabila saya ingin berjumpa anak di rumah dia,” katanya.

Terdahulu, kemelut rumah tangga Lufya Omar masih tiada kesudahan apabila suaminya, Che Hafiz enggan menceraikannya.


Lalui Situasi Hampir Sama, Ammar Alfian Sentiasa Sokong Sharnaaz

Tahun 2019, banyak juga pergolakan rumah tangga selebriti yang menjadi bualan ramai antaranya kes perceraian Sharnaaz Ahmad dimana isterinya, Noor Nabila menfailkan perceraian namun pelakon itu enggan menceraikannya.

Bukan itu saja, hangat diperkatakan tentang pelakon Ammar Alfian apabila isterinya, Nelissa Neezam mendedahkan suaminya itu curang ketika dia sedang sarat hamil 6 bulan.

Baru-baru ini, menerusi satu perkongsian di Instagram, Ammar Alfian mengimbau kembali hubungan persahabatannya dengan Sharnaaz yang terjalin sejak tahun 2008 menerusi drama ‘Tari Tirana’. Malah, hubungan mereka rapat seperti adik beradik.

Dalam pada itu, Ammar menambah kedua-dua mereka juga sedang melalui situasi yang sama dalam kehidupan peribadi mereka, seolah merujuk kepada kemelut rumah tangga bersama pasangan masing-masing.

“Kami telah lalui jatuh bangun dalam industri. Dibuang dan dipergunakan tapi kami masih berdiri, masih lawan. Tapi Allah tahu kami adalah fighter dan survivors. Tuhan tahu kami boleh terima kesakitan dan ujian ini.

“Aku sentiasa ada untuk kau dan sebaliknya. Goodluck untuk filem baru kamu dan selepas itu, kita jumpa di Jeb The Movie dan Paskal 2. Kita tunjuk siapa kita sebenarnya,” katanya.

Terdahulu, kes cerai Sharnaaz dan Noor Nabila masih lagi berlanjutan dan diperintah untuk jalani proses timbang tara. Manakala, Ammar dan isterinya masih belum bercerai namun mengesahkan sudah tidak lagi tinggal sebumbung sejak Mei lalu.


Jumpa Ben Amir Di Larian Marathon OPPO Bertemakan Salji Dan Rebut Hadiah Bernilai RM27,000

Bagaikan tidak percaya tapi inilah kenyataannya. Satu aktiviti larian pada waktu malam atau lebih dikenali sebagai night run bakal diadakan pada Disember ini. Night run anjuran OPPO ini memilih tema larian dalam sajli bagi mengakhiri tahun 2019 dengan lebih bergaya dan rare.

Ha sebelum terlupa, bagi anda yang membeli sebarang jenis telefon pintar OPPO mulai 15 November lalu anda layak mendapat tiket night run secara PERCUMA. Hanya perlu tebus kod QR di sini.

Inilah yang dikatakan OPPO Reno Festive Night Run yang memilih konsep lari lain dari lain seperti keluaran telefon pintarnya yang mempunyai pelbagai kelainan.

Festival larian pada waktu malam ini turut disertai oleh santa claus dan selebriti pujaan ramai iaitu Ben Amir yang turut sama menjayakan larian yang serba kelainan ini. Jadi kepada anda yang ingin berjumpa dengan Ben Amir tu jangan lupa untuk sertai larian ini pada 21 Disember bertempat di KL Sports City, Bukit Jalil pada jam 5 petang.

Lebih menarik lagi, setiap jarak larian ini juga mempunyai hadiah rebutan yang berbeza.

Antaranya bagi larian 10KM bakal membawa pulang RM1,500, OPPO Reno2, trofi (tempat pertama), RM1,000, hadiah dan trofi (tempat kedua), RM600, hadiah dan trofi (tempat ketiga) manakala tempat keempat dan kelima pula masing-masing bakal membawa pulang RM300 dan RM200.

Larian yang terbuka kepada lelaki dan wanita ini juga turut menyediakan hadiah berupa cabutan bertuah bernilai hampair RM10K bagi pelari yang memilih jarak larian 5KM (fun run).

Sebaik sahaja anda sertai OPPO Reno Festive Night Run ini anda bakal mendapat T-Shirt, nombor bib, medal, woven bag, sijil penyertaan serta dua barangan tajaan.

Larian yang bertemakan Christmas dan rumah hantu ini hanya mengadakan jarak larian sebanyak 5KM dan 10KM di mana setiap jarak larian mempunyai bayaran yang berbeza.

– 5KM: Harga biasa RM55, yang terawal (early bird) RM50
– 10KM: Harga biasa RM70, yang terawal (early bird) RM65

Tidak hanya semata-mata tertumpu kepada larian, OPPO Reno Festive Night Run ini juga turut mengadakan peraduan check in contest.

Peraduan ini memerlukan para peserta mengambil gambar menggunakan OPPO Reno2 yang disediakan di plafrom ataupun OPPO Reno2 milik anda sendiri. Kemudia muatnaik di laman Instagram dengan hashtag #OPPORenoFesRun2019 dan #OPPOReno2.

Setiap gambar yang dimuatnaik haruslah menggunakan dark mode dan bagi video pula anda harus rakam menggunakan  ultra steady mode. Tetapi jangan lupa nyatakan apa kelebihan menggunakan mode yang anda ambil. Gambar dan video yang paling kreatif bakal membawa pulang hadiah.

Bagi anda yang tidak sempat untuk sertai perduan tersebut, anda boleh menunggu aktiviti cabutan bertuah yang membolehkan anda untuk membuat 3 kali pusingan. Best ni, sambil berlari bawa pulang hadiah hebat-hebat.

Bagi anda yang sudah tidak sabar untuk rebut hadiah-hadiah hebat yang ditawarkan ini, anda boleh mula berdaftar di laman rasmi OPPO Reno Festive Night Run ini.

Bagi yang sudah membeli telefon pintar OPPO anda boleh mendaftar di sini. Cepat daftar sebelum tarikh tutup.

Hebatkan hadiah-hadiah yang bakal anda bawa pulang. Kami yakin anda semestinya ingin tahu apa kelebihan telefon pintar OPPO Reno2 sehingga dijadikan hadiah utama dalam night run ini. Ini antara kelebihannya:

Dengan kuasa 5x hybrid zoom yang terdapat dalam mod OPPO Reno2 ini membolehkan anda untuk rakam memori terindah bersama insan tersayang meskipun dalam keadaan jarak jauh.

Bagi yang gemar merakam video sangat sesuai jadikan OPPO Reno2 sebagai pilihan anda. Reno2 kali ini dilengkapi dengan 5x zum hibrid dan 20x zoom digital untuk rakaman gambar yang lebih ultra kualiti tinggi meskipun dalam keadaan jarak yang jauh.

Bila bercakap bab video, OPPO Reno2 ini memang paling awesome kerana ia dilengkapi dengan Ultra Steady Video dengan kesan bokeh, pengurangan bunyi dan zoom audio yang menarik.

Ultra Steady Video ini akan bertindak menstabilkan video yang diambil semasa jogging, ski, berbasikal atau perjalanan dengan kuasa Electronic Image Stabilization (EIS) dan Optical Image Stabilization (OIS) yang mengimbangi pergerakkan.

Lebih menarik lagi, dengan kecanggihan ini anda boleh merakam video dengan kadar bunyi yang sangat perlahan. Jadi jangan bimbang bunyi-bunyi yang tidak diundang akan masuk kedalam video anda ketika rakaman berlangsung!

Jika anda melakukan rakaman pada waktu malam sekali pun OPPO Reno2 masih mampu merakam setiap objek yang ada. Anda hanya perlu gunakan Ultra Dark Mode sahaja. On sahaja mod ini, pastinya setiap video anda akan lebih berkualiti meskipun rakam dalam keadaan cahaya yang kurang.

Dengan kuasa ultra macro mode yang terdapat pada OPPO Reno2 ini akan menjadikan gambar close up anda lebih cantik dan mampu fokus kepada objek dengan lebih tepat. Gambar seperti ini sangat sesuai untuk dimuat naik di laman Instagram.


Anak Meraung Panggil, Suami Lufya Langsung Tak Hiraukan

Kemelut rumah tangga pelakon Lufya Omar masih tiada kesudahan lagi apabila Dr. Che Muhammad Hafiz enggan menceraikannya sedangkan sebelum ini suaminya pernah mengeluarkan kenyataan sudah menceraikannya melalui aplikasi WhatsApp.

Namun ada yang menjadi perhatian ketika di mahkamah semalam, satu video dikongsikan mStar Online memaparkan anak mereka iaitu Lanaa Haura memanggil bapanya.

Menerusi video tersebut, anak kecil itu meraung memanggil bapanya dengan panggilan daddy namun Che Hafiz dilihat tidak menghiraukan teriakan anaknya itu sehingga terpaksa ditarik oleh Lufya.

Dalam pada itu, Che Hafiz juga dilihat memasang bodyguard ketika hadir ke mahkamah. Difahamkan, pasangan ini diperintahkan untuk melantik ahli jawatankuasa pendamai (JKP) berhubung kemelut rumah tangga mereka.

Video tersebut ternyata mengundang sebak dikalangan netizen. Malah ada yang mengecam Che Hafiz serta mendakwanya seorang yang tidak berhati perut dan mementingkan diri sendiri.

Malah ada netizen membandingkannya dengan Aliff Aziz, meskipun banyak kontroversi terpalit namun tetap memeluk dan mencium anaknya selepas keluar dari mahkamah. Apa pun diharap pasangan ini dapat selesaikan segala permasalahan dengan baik demi anak.


“Bidang Nyanyian Lagi Banyak Bagi Duit Daripada Berlakon”

Pasti ada yang tidak tahu bahawa Ayda Jebat menyertai bidang nyanyian terlebih dahulu sebelum terjun ke dunia lakonan. Namun, nama Ayda dilihat lebih menyerlah dalam bidang lakonan.

Bagaimanapun, Ayda mengakui bidang lakonan tidak memberikan ‘kemewahan’ kepadanya jika dibandingkan dengan bidang nyanyian. Ujarnya lagi, bidang lakonan merupakan minatnya dan akan terus berada di dalam industri selagi diperlukan.

“Secara jujurnya bidang lakonan tidak bagi saya duit. Kalau saya terima tawaran berlakon, saya tidak fikir pasal duit sebab saya berlakon kerana ‘passion’ mendalam dalam bidang ini.

“Kalau nak buat duit itu bukan dalam lakonan. Duit banyak saya dapat daripada acara persembahan dan royalti lagu-lagu nyanyian saya,” katanya kepada Kopi Planet.

Dilihat sering membintangi drama terbitan syarikat produksi milik Sheila Rusly dan suaminya, Jinggo, Ayda mengatakan karya dihasilkan oleh mereka berkualiti.

“Bukan saya nak cakap naskhah produksi lain tidak berkualiti. Dengan mereka saya banyak belajar untuk mendalami watak dengan baik, misalnya saya diajar bawa motor dan sebagainya,” katanya.


Eizlan Yusof Nikah Bulan Depan, Dapat Tajaan RM2 Juta?

Hampir 4 tahun bergelar duda anak tiga, baru-baru ini timbul khabar angin mengenai pelakon, Datuk Seri Eizlan Yusof dikatakan bakal berkahwin bulan Disember ini.

Bagaimanapun, Eizlan enggan mengulas lanjut mengenai gosip itu serta semua pihak supaya tidak membuat sebarang spekulasi. Ujarnya lagi, satu sidang media khas akan dibuat pada 2 Disember depan sekaligus menjawab segala persoalan.

“Insya-Allah segala persoalan akan terjawab pada sidang media yang akan dibuat pada 2 Disember ini. Sama ada apa yang diperkatakan selama ini betul atau tidak, sama-sama kita tunggu nanti. Harap semua sabar.

“Saya tahu dari awal perkara ini dihebohkan terlalu banyak spekulasi timbul. Sedangkan tidak ada sebarang pengesahan daripada saya,” katanya kepada Harian Metro.

Bukan saja kisah perkahwinannya menjadi bualan ramai, malah timbul spekulasi mendakwa Eizlan mendapat tajaan sebanyak RM 2 juta untuk majlis perkahwinannya. Bagaimanapun, Eizlan sekali lagi mengunci mulut.

“Kalau tarikh kahwin pun orang boleh berteka-teki, inikan pula mengenai penajaan. Tak apa, biarlah sidang media nanti menjawab segala persoalan. Saya anggap apa saja yang diberitakan sebelum ini sebagai satu doa,” katanya.

Untuk rekod, Eizlan berkahwin dengan Vie Shantie Khan pada 2007 sah bercerai talak satu pada Februari 2015 lalu. Hasil perkahwinan, mereka dikurniakan tiga cahaya mata iaitu Vie Zaara, 11, Zareef Yusof, 9, dan Vie Zaalia, 6.


Netizen Gembira Adira Kongsi Foto Suami & Anak

Terdahulu, kemelut rumah tangga Adira Suhaimi dan Dato Red terus diperkatakan apabila penyanyi itu menfailkan permohonan cerai pada 1 April lalu. Malah, Adira turut menegaskan nekad untuk meneruskan perceraian.

Nampaknya rumah tangga Adira Suhaimi kembali pulih apabila penyanyi itu memuat naik foto suaminya, Dato Red bersama anak ketiga mereka, Anggun. Foto itu sekaligus menjawab segala spekulasi sebelum ini bahawa Adira menarik balik permohonan cerai.

Diruangan komen, rata-rata netizen meluahkan rasa syukur dan gembira melihat hubungan pasangan itu sudah kembali pulih sedia kala. Malah ramai yang mendoakan semoga kebahagiaan keluarga ini kekal selamanya.

Menerusi perkongsian itu juga, Adira turut mengucapkan terima kasih kepada netizen dan peminatnya kerana sentiasa mendoakan mereka.

Semoga kasih sayang mereka kekal utuh dan kita doakan yang terbaik buat pasangan ini agar kekal bahagia hingga ke Jannah. Seperti kata ungkapan, sedangkan lidah lagi tergigit, inikan pula suami isteri.


Lufya Omar Pelik Suami Tak Mahu Bercerai

Nampaknya kemelut rumah tangga Lufya Omar masih tiada kesudahan lagi apabila suaminya, Dr Che Muhammad Hafiz enggan menceraikannya di Mahkamah Rendah Syariah Subang Bestari, semalam.

Malah, Lufya turut terkejut serta keliru dengan pendirian suaminya yang menolak untuk bercerai sedangkan sebelum ini suaminya mengeluarkan kenyataan sudah menceraikannya melalui aplikasi WhatsApp.

“Saya tak boleh nak komen banyak kerana kes ini belum selesai. Apa yang pelik dia sudah ceraikan saya menerusi WhatsApp dan memaklumkan perkara itu kepada beberapa media.

“Sekarang, dia tarik balik dan cakap tak mahu ceraikan saya,” katanya kepada Harian Metro.

Sementara itu, Dr Che Hafiz enggan mengulas lebih lanjut mengenai keputusannya itu namun dia mengatakan tidak akan mengabaikan tanggungjawabnya sebagai seorang bapa.

“Saya tidak boleh ulas lanjut. Peguam menasihati saya supaya mengikut prosedur yang ditetapkan mahkamah,” katanya.

“Sebagai bapa, saya tahu tanggungjawab saya dan takkan abaikan anak. Pada masa sama, saya tidak akan pisahkan dia dengan Lufya,” katanya.

Dalam pada itu, pasangan ini diperintahkan untuk melantik ahli jawatankuasa pendamai (JKP) berhubung kemelut rumah tangga mereka. JKP akan bertindak untuk menasihati dan mencari jalan penyelesaian kemelut rumah antaramereka berdua.


Nad Zainal Mula Rasa Runsing Apabila Harus Bekerja Semasa Cuti

Musim cuti sekolah dah tiba, sudah tentunya geng mak-mak akan mula bertukar identiti masa-masa sebegini. Mana dengan nak layan anak lagi, kerja lagi dan sudah tentunya rumah yang telah dikemas pun boleh berubah wajah dengan sekelip mata sahaja bila anak-anak sudah mula cuti sekolah.

Tapi yang menariknya, bila tiba musim sebegini ada satu rancangan yang menarik untuk geng mak-mak. Kali ini ragam mak-mak akan digambarkan dalam siri drama edisi baru iaitu Geng Mak-Mak: Edisi Cuti Sekolah.

Dalam siri drama edisi baru ini masih mengekalkan pelakon yang sama dengan watak yang sama dan mungkin cabaran yang berbeza. Geng Mak-Mak: Edisi Cuti Sekolah dibintangi oleh Nad Zainal sebagai Dahlia, Rita Rudainai sebagai Kak D, Fatin Afeefa sebagai Rose, Sazzy Falak sebagai Elanor dan watak Zehan lakonan Elvina Mohamad.

Drama bersiri ini mengisahkan ragam 5 orang sahabat yang bergelar ibu dan isteri dan masing-masing diantara mereka mempunyai jalan cerita dan masalah yang tersendiri.

Menerusi episod hari ini, Nad Zainal yang menjayakan watak Dahlia Dalam drama bersiri Geng Mak-Mak: Edisi Cuti Sekolah ini mula rasa runsing apabila dipanggil bekerja semasa sedang syok menikmati cuti.

Pada mulanya, Dahlia menyangka semua pekerjaannya sudah diselesaikan sebelum bercuti. Namun segalanya berubah apabila ada satu perkara yang memerlukan dia untuk ke pejabat. Dalam pada masa yang sama, pengasuh anaknya juga turut bercuti sekaligus membuatkan Dahlia stress memikirkan jalan penyelesaian.

Tetapi ada satu ‘benda’ yang mampu membuatkan Dahlia segar sepanjang hari meskipun terpaksa membawa anak semasa sesi mensyuarat berlangsung. Yang paling menariknya, dengan ‘benda’ yang digunakan oleh Dahlia ini membuatkan dia tersenyum lebar.

Tetapi apakah ‘benda’ tersebut sehingga mood Dahlia bekerja di waktu cuti itu bertukar menjadi tenang dan gembira. Anda pasti nak tahu apa ‘benda’ tersebut bukan?

Semua ini bakal terjawab dalam drama bersiri Geng Mak-Mak: Edisi Cuti Sekolah yang bakal di siarkan melalui Astro Gempak pada 18 November  ini. Jadi nantikan episod pertama dari Geng Mak-Mak: Edisi Cuti Sekolah ini untuk ketahui sendiri kesudahannya.

Jika anda alami situasi seperti Dahlia ini, gunakan sahaja ‘benda’ ini. Pasti segar sepanjang hari!


Peminat Geram Rita Rudaini Disamakan Dengan Sajat

Baru-baru ini, Rita Rudaini ada memuat naik fotonya di balkoni. Rata-rata netizen memuji kecantikan Rita yang persis seperti anak dara meskipun sudah memiliki dua cahaya mata.

Namun, ada yang komen tidak sedap didengar apabila seorang netizen menyamakan Rita dengan usahawan kontroversi Nur Sajat. Komen itu sekaligus mengundang kemarahan dan kecaman netizen yang menyifatkan kenyataan individu itu sangat biadap.

Tidak hanya berdiam diri, Rita dilihat membalas komen kurang sopan netizen tersebut. Ramai yang bersetuju dengan kenyataan Rita dan membidas komen individu berkenaan.

Geram dengan komen biadap tersebut, ramai netizen menyelar tindakan individu berkenaan dengan mengatakan bahawa jauh berbeza jika nak dibandingkan Rita dengan Sajat.

Umum sedia maklum, sehingga kini status jantina usahawan komestik, Nur Sajat masih lagi menjadi tanda tanya netizen.


Gandingan 3 Tenaga Baru Dalam Filem Charlie’s Angels Kali Ini Lebih Meletop

Baru-baru ini telah berlangsungnya satu tayangan perdana, filem yang memberi semangat kepada golongan wanita iaitu Charlie’s Angels di pusat membeli belah One Utama.

Ternyata kali ini dengan kehadiran angels yang lebih bertenaga dan sesuai pada masa kini menjadi antara filem penutup tahun 2019 yang bakal mendapat ribuan tontonan.

Filem terbaru Charlie’s Angels 2019 hasil daripada karya Elizabeth Banks ini mengisahkan tentang trio gadis lincah, seksi dan bertenaga bagi untuk menjayakan misi mereka.

Trio yang kami maksudkan adalah Natalie (Diaz), Dylan (Barrymore), dan Alex (Liu) yang merupakan penyiasat persendirian untuk jutawan yang bernama Charlies.

Jalan cerita yang masih sama seperti Charlie’s Angels pertama tetapi kali ini ada sedikit plot twist yang akan buat anda terkejut apabila menonton.

Bagi anda yang terlepas menonton Charlie’s Angels pertama, anda harus tonton filem kali ini. Yang pastinya lebih wow dari segi kelincahannya, teknologi yang digunakan dan cara mereka memperdayakan mangsa mereka.

Filem berdurasi 1 jam 59 minit ini terasa singkat kerana banyak babak aksi yang padat dan di campur dengan sedikit jalan cerita komedi.

Tak menarik juga jika nak cerita keseluruhan jalan cerita, apa kata anda terjah sendiri untuk lihat apa yang menarik. Yang pastinya dalam filem ini ada juga terselit babak sedih seperti Bossley mereka ditembak mati. Opss! Tercerita pula.

Tapi yang pastinya, hasil dari tayangan perdana yang berlangsung, hampir keseluruhan penonton berpuas hati.

Tayangan perdana ini juga dimeriahkan lagi dengan kehadiran selebriti Ruhainies, Amelia Henderson, Ismail Izani, Ryzal Jaafar dan ramai lagi lah!

Untuk tidak mengecewakan anda yang tak sabar untuk menonton filem ini, nah kami belanja anda trailer. Selamat menonton!


Hanya Dibenar Melawat, Sharnaaz Harap Anak Tak Lupakannya

Kemelut rumah tangga Sharnaaz Ahmad dan Noor Nabila masih tiada kesudahan lagi sejak beberapa bulan lalu. Terbaru, kes pasangan tersebut masih lagi berlanjutan dan diperintah untuk jalani proses timbang tara.

Sering berkongsikan isi hatinya di media sosial, baru-baru ini status dikongsikan Sharnaaz sekali lagi menjadi perhatian netizen apabila pelakon itu mengharapkan anaknya, Jebat Jayden tidak akan melupakannya.

Menerusi status itu juga, Sharnaaz memberitahu ketika ini dia hanya boleh melawat Jebat seperti yang diminta oleh pihak sebelah sana. Bagaimanapun, Sharnaaz berkata dia tidak akan mengalah dan akan mendapatkan haknya kembali sebagai seorang bapa.

Perkongsian Sharnaaz itu mengundang rasa sayu dikalangan netizen, malah ada yang rasa kasihan di atas apa yang menimpa pelakon itu. Tidak kurang juga ada yang meminta pasangan tersebut berbaik demi anak seperti yang dilakukan oleh Fizo Omar dan Mawar Karim.

Terdahulu, Sharnaaz meluahkan rasa sedih apabila terlepas melihat perkembangan terkini anaknya, Jebat Jayden. Menurut Sharnaaz, dia tidak dapat melihat proses Jebat belajar berjalan depan matanya sendiri.


Mark Adam Belajar Baca Iqra Pada Usia 40 Tahun

Ramai tidak mengetahui tentang kisah peribadi penyanyi Mark Adam dimana dia memeluk agama Islam pada tahun 2003 sebelum berkahwin dengan Nor Azah Redzuan yang juga merupakan pengurusnya.

Usianya kini mencecah 40 tahun, baru-baru ini Mark berkongsikan satu video dimana dia belajar membaca Iqra. Turut kedengaran, Mark menyebut satu persatu huruf hijaiyyah sambil diperbetulkan oleh seorang pengajar.

A post shared by  Mark Adam Official (@markadam1079) on Nov 14, 2019 at 2:04am PST

Menerusi perkongsiannya itu, Mark turut mengucapkan terima kasih kepada ustaz yang mengajarnya. Entri tersebut mendapat pelbagai reaksi daripada netizen yang memuji kesungguhan Mark untuk belajar mengaji.

Malah ada yang meluahkan rasa syukur serta mengatakan jarang orang seusia Mark mahu belajar mengaji. Tidak kurang juga, ada netizen mengatakan diharap perkongsian Mark ini dapat dijadikan contoh kepada mereka diluar sana bahawa belum terlambat lagi untuk belajar membaca Al-Quran.

Dalam pada itu, ramai yang mendoakan agar Mark sentiasa istiqamah serta dipermudahkan segala urusan dalam mendekatkan diri kepada Allah.


“Kalau Kerajaan Kacau Netflix, Saya Akan Baring Depan Finas”

Sejak semalam kecoh apabila ramai yang meluahkan rasa tidak puas hati dengan cadangan CEO Finas, Ahmad Idham menggesa pihak kerajaan menapis kandungan platform penstriman video, Netlix.

Perkara itu turut mendapat perhatian Sharifah Sakinah yang menyifatkan cadangan itu sangat tidak adil kerana platform berkenaan turut menyediakan pilihan untuk ibu bapa menyekat kandungan supaya tidak boleh ditonton oleh kanak-kanak.

“Hari ini, CEO Finas mencadangkan kerajaan untuk menapis kandungan Netflix dimana saya tak bersetuju. Ya mungkin ada kandungan yang tidak sesuai untuk kanak-kanak tapi kita boleh guna PIN keselamatan.

“Untuk ibu bapa yang risau dengan aplikasi ini, kamu boleh tetapkan kata laluan untuk elakkan anak-anak menonton atau lebih senang jangan langgan,” tulisnya.

Dalam pada itu, Sakinah seolah menyindir Ahmad Idham apabila mengimbau kembali drama Cindrella  yang pernah popular satu ketika dahulu dimana terdapat babak pegang-pegang tidak bertapis di televisyen.

“Kalau kerajaan nak sekat atau tapis Netflix, saya akan baring depan Finas dengan kawan ramai-ramai, boleh singgah zoo negara sekali. Ini tidak adil dan macam-mana aplikasi lain seperti Wechat dan YouTube?

“Untuk CEO Finas, saya sangat rindu drama lama awak seperti Cinderella yang memberi inspirasi untuk saya menjadi pelakon. Siapa boleh lupa babak romance dan pegang-pegang, menari-menari yang saya tengok semasa kecil yang tidak bertapis di televisyen,” ujarnya.


Raja Ilya Mahu Timang Anak Setahun Lagi

Hampir setahun berumah tangga dengan pilihan hatinya, Trent Garret, pelakon Raja Ilya memberitahu dia merancang untuk menimang cahaya mata setahun lagi.

Menurut Ilya, ibunya juga sudah tidak sabar untuk menimang cucu. Namun, Ilya berkata dia mahu menikmati fasa hidup berdua bersama suaminya terlebih dahulu dan kini sibuk untuk kembali aktif dalam lakonan.

“Seronok meniti hidup berdua kerana banyak yang kami pelajari, bersama-sama. Alhamdulillah, hampir setahun berkahwin, kami semakin memahami antara satu sama lain.

“Berhubung soal cahaya mata, saya dan suami merancang untuk mempunyai anak dalam tempoh setahun lagi. Tambahan pula, ketika ini saya sedang menyusun jadual untuk kembali aktif dalam lakonan,” katanya kepada BH Online.

Dalam pada itu, Ilya memberitahu dia pernah berhasrat untuk memperlahankan kerjaya lakonan, namun suaminya banyak memberikan sokongan untuk terus aktif.

Raja Ilya dan Trent berkahwin pada 23 Disember lalu dalam sebuah majlis ringkas di Perth, Australia. Difahamkan, pasangan itu telah berkenalan sejak 2012 dan mengikat tali pertunangan bertunang pada awal November tahun lalu.


Nikmati Suasana Di Dalam Cruise Hanya Dengan Membeli Barangan Di Watsons

Hadiah yang dinanti-nantikan telah tiba buat penggemar barangan jenama Watsons. Kali ini anda akan mendapat hadiah yang di luar jangakaan. Yang pastinya adalah PERCUMA!

Hanya dengan membeli barangan di Watsons bermula sekarang sehingga 30 November ini, anda sudah boleh menikmati suasana di dalam Cruise dengan pasangan anda. Ini semua gara-gara Wastons mengadakan peraduan Switch, Save, and Win yang kini sedang hangat berlangsung.

Cara untuk anda menang dalam peraduan ini adalah sangat mudah dan kami yakin ini juga akan menggembirakan hati anda. Yalah mana taknya, anda membeli sambil mendapat hadiah yang paling meletops.

Anda hanya perlu memborong apa sahaja barangan jenama Watsons sebanyak RM50 keatas samaada melalui pembelian dalam talian mahupun secara walk in di Watsons sendiri. Bestkan? Bila beli barangan peribadi sahaja pun sudah mencecah puluhan ringgit, itu belum masuk bab makeup lagi . Nampaknya ada harapan untuk anda menang!

Paling menarik sekali, setiap pembelian kedua hanya RM0.10 sahaja! Memang patut kali ini anda beli barangan jenama Watsons dengan lebih banyak. Termasuklah barangan seperti Hair System by Watsons Hair Oil, Water 360 by Watsons Hydrating Spray dan Naturals by Watsons Argan Oil Hair Travel Pack.

Bukan itu sahaja, jika anda membeli barangan di Watsons dan membayar menggunakan GrabPay anda bakal merasai 20% rebate.

Jadi apa tunggu lagi, cepat-cepatlah borong di Watsons untuk menikmat ganjaran yang super wow ini.

Hanya 6 pemenang sahaja yang akan berjaya menjejak kaki di Cruise Genting. Setiap pemenang akan menikmati suasana bilik di dalam cruise secara berbeza. Tak percaya lihat sahaja gambar di atas.


Elvina Tak Menyesal Kongsi Masalah Rumah Tangga Di IG

Pernah berkongsikan kemelut rumah tangganya di media sosial, pelakon Datin Elvina Mohamad memberitahu dia tidak kisah masalah peribadinya diketahui umum dan tidak menyesal dengan tindakannya itu.

Ujarnya lagi, tindakannya itu juga adalah untuk memberi peringatan kepada wanita diluar sana supaya menjaga batas dengan suami orang. Elvina berkata, peristiwa tersebut juga menguatkan lagi hubungan mereka suami isteri.

“Ia sudah pun berlaku dan saya tidak pernah menyesali tindakan itu. Biarlah masalah rumah tangga diketahui umum sekali pun, asalkan saya dapat memberi peringatan kepada wanita di luar sana supaya menjaga batas apabila berurusan dengan lelaki berstatus suami orang.

“Sebenarnya, saya dan suami sudah pun membuka buku baharu. Kalau boleh, kami sama-sama tidak mahu mengingati kembali peristiwa hitam yang berlaku hampir setahun lalu. Dugaan itu menguatkan lagi kasih sayang kami, malah mengeratkan hubungan saya dan suami,” katanya kepada BH Online.

Dalam pada itu, Elvina berkata dia tidak sepenuhnya meletakkan kesalahan pada suami di atas apa yang berlaku sebelum ini. Katanya lagi, peristiwa itu juga mengajar dirinya untuk lebih berwaspada.

“Dalam hal ini, saya tidak berhak meletakkan kesalahan itu di bahu suami semata-mata. Saya akui turut berbuat silap.

“Saya menjadi lebih berhati-hati bukan sahaja dengan suami, tetapi juga orang di sekeliling, termasuk ahli keluarga sendiri. Jika sebelum ini saya memberi sepenuh kepercayaan kepada semua orang, kini saya perlu menyimpan 20 peratus kepercayaan itu untuk diri sendiri,” katanya.

Terdahulu, kemelut rumah tangga Elvina diperkatakan apabila dia menyelar tindakan seorang ejen insurans wanita yang didakwa cuba menggoda suaminya. Perkara itu berlaku ketika Elvina sedang berpantang selepas melahirkan anak sulungnya.